title: Leo Strauss

text: Straussin opin mukaan poliittisella järjestelmällä täytyy olla ulkopuolinen uhka, jotta se voi pysyä vakaana ja yhtenäisenä. Jos uhkaa ei löydy, se pitää keksiä.


title: Leo Strauss

text: "New York Timesissa" ja "The New Yorkerissa" ilmestyi toukokuussa 2003 artikkeleita, joiden mukaan monet George W. Bushin hallinnon tärkeimmät henkilöt ovat Leo Straussin ajattelun kannattajia. Kirjoitusten mukaan apulaispuolustusministeri Paul Wolfowitz on heistä merkittävin.


title: Jihlava

text: Jihlava () on kaupunki Tšekissä. Jihlava-joen () rannalla sijaitseva kaupunki on Vysočinan läänin keskus. Kaupunki on Tšekin vanhin kaivoskaupunki. Jihlavassa on 50 559 asukasta (2017).


title: Jihlava

text: Kaupunki sijaitsee Määrin ja Böömin historiallisella rajalla. Kaupungin historia onkin useiden eri vallanpitäjien värittämä: eri aikakausina kaupunkia ovat pitäneet vallassaan niin Ruotsi, Baijeri, Preussi kuin Saksakin.


title: Jihlava

text: Vuoteen 1945 Jihlava oli Tšekkoslovakian toiseksi suurin saksankielisen väestön keskittymä. Muutamia viikkoja ennen toisen maailmansodan loppua kaupungin saksalaisväestö karkotettiin ja arvioiden mukaan satoja ihmisiä kuoli häädön yhteydessä.


title: Jihlava

text: Kaupunki tunnetaan myös itävaltalaisen säveltäjä Gustav Mahlerin lapsuuden kotikaupunkina. Mahlerin vanhemmat on haudattu kaupungin juutalaiselle hautausmaalle.


title: Wolfram von Eschenbach

text: Wolfram von Eschenbachia (1160/80–1220) pidetään yhtenä suurimmista keskiaikaisista saksalaista runonlaulajista. Hän jätti jälkeensä useita tunnettuja, "kertomuksellisia runoja", joista tunnetuin on Parzival (tai Parsifal), johon mm. Richard Wagner pohjasi samannimisen oopperansa. Eschenbach kuului köyhtyneeseen baijerilaiseen ritarisukuun.


title: Tasasuuntaaja

text: Tasasuuntaaja on laite, joka muuttaa vaihtovirran (sykkiväksi) tasavirraksi. Sykkimistä voidaan vähentää kondensaattorin ja/tai kelan avulla. Nykyaikaisissa elektroniikkalaitteissa tasasuuntaaminen toteutetaan lähes poikkeuksetta diodeilla. Tasasuuntauskytkennät voidaan jakaa puoli- ja kokoaaltotasasuuntauskytkentöihin. Kokoaaltotasasuuntaaja hyödyntää vaihtojännitteen molemmat puolijaksot, puoliaaltotasasuuntaaja vain toisen.


title: Tasasuuntaaja

text: Tasasuuntaamisen yleisin sovelluskohde on elektroniikkalaitteiden verkkolaitteessa vaihtojännitteen muuttaminen tasajännitteeksi. Lineaarisessa teholähteessä tasasuuntaus tehdään muuntajan jälkeen, hakkuriteholähteessä tasasuuntausta tarvitaan sekä verkkojänniteosassa että pienjänniteosassa.


title: Tasasuuntaaja

text: Puoli vuosisataa sitten käyttöjännitteen tasasuuntaus esimerkiksi radiovastaanottimissa toteutettiin seleenitasasuuntaajalla. Tehosovelluksissa käytettiin elohopeatasasuuntaajaa. Nykyään tasasuuntauksessa käytetään piidiodeja tai Schottky-diodeja.


title: Tasasuuntaaja

text: Yksinkertaisin tasasuuntaaja on puoliaaltotasasuuntaaja, joka voidaan rakentaa yksittäisestä diodista, jännitelähteestä sekä kuormasta. Sähkövirta pääsee kulkemaan diodin läpi vain toiseen suuntaan. Piirin huono puoli on, että se voi hyödyntää vaihtovirrasta vain joka toisen pulssin.


title: Tasasuuntaaja

text: Kokoaaltotasasuuntaus voidaan toteuttaa neljän diodin "diodisillalla":


title: Tasasuuntaaja

text:
Virta kulkee aina kahden diodin läpi kerrallaan. Neljän diodin siltoja on saatavana valmiiksi paketoituna komponentteina.
Tätä kytkentää kutsutaan myös Graetz-kytkennäksi.


title: Tasasuuntaaja

text: Mikäli käytettävissä on keskiulosotolla varustettu muuntaja, voidaan kokoaaltotasasuuntaus toteuttaa myös kahdella diodilla:


title: Tasasuuntaaja

text: Kytkennän etuna on pienempi jännitehäviö neljän diodin siltaan verrattuna.


title: Tasasuuntaaja

text: Tavallisessa teholähdekäyttöön tarkoitetussa tasasuuntaajassa osa jännitteestä häviää diodi(e)n kynnysjännitteeseen. Mittaussovelluksia varten voidaan diodin ja operaatiovahvistimen avulla toteuttaa myös tarkempi kytkentä, jolla ei ole diodin kynnysjännitteen aiheuttamaa häviötä, kuten tavanomaisilla tasasuuntauskytkennöillä.


title: Olivier Panis

text: Olivier Panis (s. 2. syyskuuta 1966 Lyon, Ranska) on ranskalainen autourheilija. Hän saavutti Formula 1 -sarjassa yhden voiton.


title: Olivier Panis

text: Panis nousi F1:een voitettuaan 1993 FIA:n F3000-sarjan. Hänen managerinsa osti paikan Ligierillä, joka ei enää tuolloin ollut voittaja-auto. Hän ajoi toiseksi Saksan GP:ssä 1994 ja Australiassa 1995. Portugalin GP:ssä 1994 hänet hylättiin. Monacon Grand Prix 1996 oli kuitenkin Panisin jättipotti hänen noustuaan neljännestätoista lähtöruudusta voittajaksi kärkikuljettajien keskeytysten ansiosta. Voitto jäi Panisin ainoaksi.


title: Olivier Panis

text: Panis ajoi vuoden 1997 Kanadan GP:ssä päin betoniseinää Prost-autollaan. Hän pääsi ajamaan tallissa vielä kauden kolmessa viimeisessä kisassa, mutta tallin alamäki alkoi, ja kaudet 1998 ja 1999 sujuivat huonosti. Panisin manageri kuoli 1999 ja tilalle tuli suomalainen Keke Rosberg. Rosbergin manageroimana Panis sai paikan McLarenin testikuljettajana kaudelle 2000. McLarenilla Panis todisti vauhtinsa olevan tallella ja palasi F1-sarjaan 2001, mutta tällä kertaa BARille, jossa hän ajoi keskinkertaisesti menestyen kaudet 2001-02.


title: Olivier Panis

text: Kaudella 2003 Panis siirtyi Toyotalle Mika Salon tilalle, mutta tilanne ei parantunut. Kausi 2004 oli Panisin viimeinen, ja hänen viimeiseksi kisakseen jäi Japanin GP. Formula 1 -sarjassa ei ollut nyt mukana yhtään ranskalaista ensimmäistä kertaa sitten 1960-luvun . F1-uransa päätyttyä Panis on ajanut testejä Toyotan F1 -tallille ja auttanut F1-auton kehitystyössä.


title: Olivier Panis

text: Panis on yksi niistä harvoista kuljettajista, jotka ovat saaneet ensimmäiset pisteensä palkintopallisijoituksella. Muita kuljettajia ovat muun muassa Jacques Villeneuve, Lewis Hamilton ja Kevin Magnussen.


title: Olivier Panis

text: Syyskuussa 2006 Panis ilmoitti jättävänsä Formula ykköset ja testaamisen ja siirtyvänsä kisakuljettajaksi johonkin muuhun sarjaan. Nykyään hän ajaa Le Mans Series -sarjassa.


title: Olivier Panis

text: Olivier Panista on myös sanottu "Jean Alesin seuraajaksi", koska Panisin tavoin myös Jean Alesi on ranskalainen ja hänkin saavutti vain yhden GP-voiton F1-luokassa. Molemmille kujettajille on yhteistä kansallisuuden lisäksi se, että kummatkin ajoivat F1-urallaan nelinkertaisen F1-maailmanmestarin ranskalaisen Alain Prostin perustamassa Prost Grand Prix-tallissa, Panis vuosina 1997-1999 ja Alesi vuosina 2000-2001.


title: Olivier Panis

text: Hänen poikansa Aurélien Panis on myös autourheilija.


title: Farmi

text: Farmi oli suomalainen makasiinityyppinen nuortenohjelma, jota esitettin kaksi kertaa viikossa YLE TV2:lla. Ohjelman juonsivat Nuutti Takkinen, Soheila Mikonen ja Juuso Pekkinen. Nuortenohjelmaan kuuluu seitsemän vakituista sarjaa. Syksystä 2006 lähtien ohjelma tunnettiin nimellä Superfarmi.


title: Farmi

text: Sarjassa vieraili suomalaisia julkisuuden henkilöitä. Esimerkiksi syyskuussa 2006 "Farmissa" vieraili Negativen Jonne Aaron ja Lauri Markkula sekä "Idols"-finalisti Agnes Pihlava.


title: Juho Milonoff

text: Juho Milonoff (s. 26. helmikuuta 1974 Helsinki) on suomalainen näyttelijä.


title: Juho Milonoff

text: Milonoff valmistui Teatterikorkeakoulusta 1998 ja on KOM-teatterin johtaja yhdessä Lauri Maijalan kanssa. Hän on näytellyt teatterissa, radiossa, elokuvissa sekä televisiosarjoissa. Hänellä on identtinen kaksosveli Tuomas sekä veljet Eero ja Aleksi Milonoff. Heidän isänsä on ohjaaja ja näyttelijä Pekka Milonoff, joka oli aiemmin KOM-teatterin johtajana. Juho Milonoff on naimisissa näyttelijä Vilma Melasniemen kanssa ja heillä on kaksi lasta.


title: Hunting Aircraft

text: Hunting Aircraft oli brittiläinen Gravesendissä toimiva lentokonevalmistaja, joka perustettiin vuonna 1933 nimellä Percival Aircraft Co. Vuonna 1936 siitä tuli Percival Aircraft Ltd ja yhtiö muutti toimintansa Lutoniin.


title: Hunting Aircraft

text: Yhtiöstä tuli vuonna 1944 osa Hunting Group-yritysryhmää. Yhtiön nimi muuttui muotoon Hunting Percival Aircraft vuonna 1954 ja lopulta Hunting Aircraftiksi vuonna 1957. Vuonna 1960 yhtiö yhdistettiin British Aircraft Corporation -yhtiöön (BAC). BAC:sta tuli myöhemmin osa British Aerospace -yhtiötä, jonka nimi vuonna 2006 oli BAE Systems.


title: Hunting Aircraft

text: Yhtiö valmisti etenkin koulukoneita. Yhtiön tunnetuin kone oli Jet Provost.


title: Plastron

text: Plastron on huivimainen, kaulaan ja rinnalle kravatin tavoin tuleva miesten asuste. Sitä käytetään juhlapukeutumisessa šaketin kanssa. Plastronin yleisin käyttö on nykyään häissä sulhasen pukeutuessa šakettiin. Se kuuluu myös kouluratsastuksen kilpailuasuun. Plastron valmistetaan joko itse sidottavana tai valmiiksi sidottuna versiona.


title: Plastron

text: Alun perin plastronit valmistettiin kuviollisesta silkistä, mutta nykyään valtaosa Suomessa myytävistä plastroneista on polyesteriä. Plastronin ulkomuotoon kuuluu olennaisesti myös koristeellinen solmioneula, joka pitää taiteltavan plastronin siivekkeet kiinnitettynä.


title: Plastron

text: Plastron on muunnos aiemmasta kravattimallista, joka levisi laajalle 1800-luvulla. Beau Brummelin aikaan nämä vahvasti tärkätyt pellavakravatit sidottiin koristeellisesti pystykauluspaidan ympärille. 1880-luvulla eurooppalaiset ylemmän keskiluokan miehet alkoivat käyttää väljemmin sidottua kravattimallia muodollisissa päivätapahtumissa. Plastronia käytettiin lievetakin ja šaketin kanssa asusteena.


title: Plastron

text: Plastron sai englanninkielisen nimensä "Ascot tie" kuninkaallisesta laukkakisasta, joka järjestetään yhä vuosittain Ascotissa, Englannissa. Plastron oli erittäin suosittu liikemiesten ja ylemmän keskiluokan keskuudessa 1800-luvun loppupuolelta 1900-luvun alkupuolelle.


title: Plastron

text: Nykyisin plastron, usein helmipäisen solmioneulan kanssa, on solmion vaihtoehto šaketin asusteena. Sitä käytetään myös ratsastuskilpailuissa tumman kisatakin alla. Nämä plastronit kiinnitetään yleensä tarralla eikä solmioneulaa käytetä.


title: Gabriel

text: Pyhä arkkienkeli Gabriel (, , , , ) on Raamatun mukaan enkeli, joka toimii Jumalan sanansaattajana. Gabrielia pidetään juutalaisuudessa, kristinuskossa ja islamissa yhtenä arkkienkeleistä.


title: Gabriel

text:
Pyhä Gabriel mainitaan Raamatussa yhteensä neljä kertaa, kaksi kertaa Vanhassa ja kaksi kertaa Uudessa Testamentissa.
Vanhassa Testamentissa Danielin kirjassa enkeli Gabrielin kerrotaan ilmestyneen kahdesti Danielille välittäen profeetallisia ilmoituksia. Tarkat lainaukset ovat seuraavat:
Uuden testamentin Luukkaan evankeliumin mukaan Gabriel ilmoitti Johannes Kastajan ja Jeesuksen syntymät Elisabetin miehelle Sakariaalle ja Neitsyt Marialle. Tarkat lainaukset ovat seuraavat:
Arkkienkeli Gabriel saatetaan myös mainita epäsuoraan Tobitin kirjassa ja Ilmestyskirjassa. Tarkat lainaukset ovat seuraavat:
Lisäksi Gabrielista kerrotaanapokryfisessä kirjallisuudessa, kuten Henokin kirjassa, jossa Gabriel mainitaan yhdeksi pyhistä enkeleistä.


title: Gabriel

text: Muslimit tulkitsevat Koraanissa mainitun Pyhän Hengen tarkoittavan enkeli Gabrielia, joka välitti viestejä Jumalalta muun muassa Neitsyt Marialle ja profeetta Muhammadille. Lehmän suuran mukaan enkeli Gabriel myös välitti Koraanin Jumalalta profeetta Muhammadille.


title: Gabriel

text: Pyhää Gabrielia kunnioitetaan telekommunikaatiotyöntekijöiden, radio-ohjelmatoiminnan harjoittajien, lähettien, postityöntekijöiden, pappien, diplomaattien, postimerkkikeräilijöiden, Portugalin, Cebun provinssin ja suurlähettilästen suojeluspyhimyksenä. Hänen tunnuksiaan ovat liljan kantaminen, trumpetti, hohtava lyhty, oksa paratiisista, käärö ja valtikka. Gabrielin juhlapäivä on nykyisin katolisessa pyhimyskalenterissa 29. syyskuuta; vuoden 1960 roomalaiskatolisessa kalenterissa se oli 24. maaliskuuta. Viimeksi mainittu päivä on suomalaisessa almanakassakin Gabrielin nimipäivä. Pyhän Gabrielin lisäksi pyhää arkkienkeli Mikaelia ja pyhää arkkienkeli Rafaelia kunnioitetaan yhdessä kolmena raamatullisena arkkienkelinä.


title: Gabriel

text:
Gabrielin mukaan on saanut nimensä 19. helmikuuta 1910 hyväksytty sääntökunta "Institutum Fratrum instructionis christianae a S. Gabriele", jolla oli vuonna 2014 tilastojen mukaan 23 pappia, 1244 miessääntökuntalaista ja 278 seurakuntaa.
Roomalaiskatolisessa hetkipalveluksessa pyhää Gabrielia on kunnioitettu seuraavalla kollehtarukouksella:


title: Gabriel

text: ""PRINCEPS gloriosissime, Gabriel Archangele, esto memor nostri: hic et ubique semper precare pro nobis Filium Dei, alleluia, alleluia."


title: Gabriel

text: "V. Stetit Angelus iuxta aram templi."


title: Gabriel

text: "R. Habens turibulum aureum in manu sua."


title: Gabriel

text: "DEUS, qui inter ceteros Angelos, ad annuntiandum incarnationis tuae mysterium, Gabrielem Archangelum elegisti; concede propitius, ut qui festum eius celebramus in terris, ipsius patrocinium sentiamus in caelis: qui vivis et regnas in saecula saeculorum. Amen.""


title: Gabriel

text: Lisäksi pyhä arkkienkeli Gabriel on mainittu 1800-luvulla englanniksi käännetyssä rukouksessa "Gabriel, from Heaven's King" ja mahdollisesti jo vuonna 590 käytetyssä "Kaikkien pyhien litaniassa" pyhien Mikaelin ja Rafaelin välissä.


title: Gabriel

text: Arkkienkeli Gabrielin ohella muita Gabriel-nimisiä pyhiä ja autuaita ovat pyhä Jeesuksen äidin tuskien Gabriel Francis, (kuollut 1862) pyhä John Gabriel Perboyre, (1802-1840) pyhä Gabriel Jusuke, (kuollut 1597) pyhä Gabriel Lalement, (1610-1649) autuas Gabrielle Androuin, (1775-1794) autaus Gabriel Ferretti, (1385-1456) autuas pyhän Magdaleenan Gabriel (kuollut 1632) ja autuas Gabriel Possenti. (1838-1862)


title: Gabriel

text: Taiteessa pyhä Gabriel on kuvattu usein Jeesuksen syntymän ilmoittamisen yhteydessä, jonka raamatullinen pohja on Luukkaan evankeliumissa.


title: Hypermarketti

text: Hypermarketti on yleensä suurikokoinen kauppa, jonka pinta-ala on yleensä n. 10 000 m². Hypermarketissa myydään yleisesti elintarvikkeita, asusteita, elektroniikkaa ja vapaa-ajan tuotteita. Hypermarketti yhdistää isokokoisen elintarvikeliikkeen, supermarketin, ja vastaavan isokokoisen kauppaliikkeen, tavaratalon, yhdeksi kokonaisuudeksi, josta asiakas voi kerralla ostaa kaiken tarvitsemansa.


title: Hypermarketti

text:
Päivittäistavarakauppa Ry määrittelee hypermarketin seuraavasti: ”Hypermarketti on monen alan tavaroita myyvä, pääosin itsepalveluperiaatteella toimiva vähittäismyymälä, jonka myyntipinta-ala on yli 2 500 neliömetriä.
Hypermarketissa elintarvikkeiden osuus on vähemmän kuin puolet kokonaispinta-alasta, mutta
myynnin painopiste on päivittäistavaroissa. Hypermarketti voi sijaita kaupungin keskustassa, sen tuntumassa, kauppakeskuksessa tai muualla liikenteellisesti hyvin saavutettavassa paikassa.”


title: Hypermarketti

text: Hypermarketti (ransk. "hypermarché") on sinänsä vanha ajatus, mutta nykyaikaisen hypermarketin kehitys alkoi vasta sotien jälkeen. Euroopan ensimmäinen hypermarketti oli belgialaisen GB-ketjun vuonna 1961 Brysselin esikaupunkialueelle Auderghemiin avaama 9 100 neliömetrin myymälä. Vuonna 1963 ranskalainen kauppaketju Carrefour avasi ensimmäisen tämän kokoluokan liikkeensä lähelle Pariisia. Pian vastaavia liikkeitä alkoi nousta muuallekin, ja nykyään hypermarketteja on kaikkialla maailmassa.


title: Hypermarketti

text: Hypermarketit tulivat Suomeen 1970-luvun alussa. Suomen ensimmäinen hypermarketti oli joulukuussa 1970 avattu Anttila-ketjuun kuulunut Raketti Hämeenlinnassa. Toinen hypermarketti oli seuraavana vuonna avattu Elannon Maxi Espoon Leppävaarassa. Samoihin aikoihin perustettiin myös muun muassa edelleen toimivat hypermarkettiketjut S-ryhmän Prisma ja K-ryhmän K-Citymarket.


title: Hypermarketti

text: Nykyisin Suomessa on kaksi valtakunnallista hypermarkettiketjua: Prisma ja K-Citymarket. Vuonna 2007 myynniltään Suomen suurin hypermarkettiketju oli Prisma, jonka myynnin osuus oli 11,8 %. K-Citymarket -ketjun osuus oli 10 % ja Suomen Lähikaupan Euromarket-ketjun myynnin osuus oli 2,4 %. Viimeinen Euromarket lopetettiin huhtikuussa 2017. Vielä 2000-luvun alussa Suomessa toimi useampia hypermarkettiketjuja, muun muassa Elannon Maxi ja Ruokamarkkinoiden Etujätti.


title: Sellerit

text: Sellerit ("Apium") on sarjakukkaisiin ("Apiaceae") kuuluva kasvisuku, jonka lajeja kasvaa luonnonvaraisina Euroopassa, Afrikassa, Aasiassa ja Etelä-Amerikassa. Sellerit ovat kaksi- tai monivuotisia kosteikkolajeja. Tunnetuin suvun lajeista on selleri ("Apium graveolens") joka on kaupallisesti merkittävä vihannes.


title: Sellerit

text: Sellereihin kuuluu noin 25 lajia.


title: Britannian Grand Prix 1950

text: Britannian Grand Prix oli Formula 1 -historian ensimmäinen MM-osakilpailu. Kilpailu oli Giuseppe "Nino" Farinan ja Alfa Romeon hallintaa. Kilpailu järjestettiin lauantaina 13. toukokuuta Silverstonen radalla. Osakilpailuun osallistui 22 kuljettajaa, joista yksi karsiutui ennen kisaa. Farina saavutti hattutempun (paalupaikka, nopein kierros, voitto).


title: Brain (tietokonevirus)

text: Brain eli (c)Brain on vanhin tunnettu PC-tietokonevirus, -piilovirus ja -käynnistyslohkovirus. Yleensä virus muuttaa kiintolevyn nimeksi "(c) Brain". Sen kirjoittivat pakistanilaiset veljekset Basit ja Amjad Farooq Alvi vuonna 1986. Suomen ensimmäinen havainto viruksesta oli marraskuussa 1989 Tampereella. Brain pystyi kiertämään lopulliseksi luullun virustorjunnan, tarkistussumman. Se kätkettiin levykkeiden 512 tavun kokoiseen käynnistyslohkoon, jolloin jokainen levykettä käyttävä tietokone saastui. Kymmenen vuoden ajan virukset toimivat suurimmaksi osin juuri tällä tavalla.


title: Aston Villa FC

text: Aston Villa Football Club (lempinimi: "The Villans") on birminghamilainen jalkapalloseura, joka pelaa Englannin toiseksi korkeimmalla liigatasolla, mestaruussarjassa.


title: Aston Villa FC

text: Aston Villa Football Club perustettiin maaliskuussa 1874 Aston Villan krikettijoukkueen jalkapallojoukkueeksi, jotta pelaajat pystyisivät pitämään kuntoaan yllä talven yli. Ensimmäinen ottelu oli "Aston Brook St Maryn" rugbyjoukkuetta vastaan. Ensimmäinen puoliaika pelattiin rugbyn säännöillä ja toinen puoliaika jalkapallosäännöillä. Ottelu päättyi Villan voittoon toisen puoliajan maalilla. Vuonna 1887 Aston Villa voitti ensimmäisen kerran FA Cupin, kun se kaatoi cupin loppuottelussa West Bromwich Albionin lukemin 2–0. Se oli perustamassa Englannin jalkapalloliigaa vuonna 1888. Seura sijoittui 1. divisioonan ensimmäisellä kaudella toiseksi. Se keräsi sarjassa 29 pistettä ja jäi mestaruuden voittaneesta Preston North Endistä 11 pisteen päähän. Vuonna 1892 Aston Villa selviytyi Englannin cupin loppuotteluun, mutta hävisi sen West Bromwich Albionille maalein 0–2. Vuonna 1894 Aston Villa voitti 1. divisioonan. Se keräsi kaudella 44 pistettä ja voitti mestaruuden kuuden pisteen erolla Sunderlandiin. Joukkue voitti FA Cupin 1895, kun se päihitti loppuottelussa West Bromwich Albionin 1–0. Se voitti 1. divisioonan 1896, kun Derby County jäi sarjassa neljän pisteen päähän. Vuonna 1897 Aston Villa voitti sekä FA Cupin että kolmannen 1. divisioonan mestaruuden. Cup-finaalissa se voitti Evertonin maalein 3–2 ja sarjassa se keräsi 47 pistettä, josta toiseksi sijoittunut Sheffield United jäi 11 pistettä. Kauden jälkeen se siirtyi pelaamaan Villa Parkiin. Vuosina 1899 ja 1900 se voitti jälleen 1. divisioonan. Vuonna 1899 se voitti toiseksi sijoittuneen Liverpoolin kahdella pisteellä ja vuonna 1900 Sheffield Unitedin myös kahdella pisteellä.


title: Aston Villa FC

text: Keväällä 1903 Aston Villa sijoittui 1. divisioonassa toiseksi 41 pisteellä, vain pisteen mestaruuden voittaneen Sheffield Wednesdayn perässä. Vuonna 1905 Aston Villa voitti neljännen kerran FA Cupin, kun se oli loppuottelussa Newcastle Unitedia vahvempi luvuin 2–0. 1908 joukkue jäi mestaruuden voittaneesta Manchester Unitedista 9 pisteen päähän, kun se sijoittui sarjassa toiseksi 43 pisteellä. Kuudes Englannin mestaruus tuli 1910 viiden pisteen erolla Liverpooliin. Seuraava vuonna Aston Villa osti itselleen Villa Parkin. Kaudella 1910–1911 se oli 1. divisioonan toinen ja jäi mestaruuden voittaneesta Manchester Unitedista vain pisteen päähän. Joukkue sijoittui toiseksi myös kausilla 1912–1913 ja 1913–1914. Viidennen FA Cupin mestaruuden Aston Villa voitti 1913, jolloin se jakoi FA Cupin voittojen ennätyksen Blackburn Roversin ja Wanderersin kanssa. Loppuottelussa se voitti Sunderlandin maalein 1–0. Kuudennen kerran Aston Villa voitti FA Cupin 1920, jolloin se päihitti loppuottelussa Huddersfield Townin jatkoajan jälkeen 1–0. Seuraavan mestaruuden Aston Villa voitti vuonna 1957, jolloin se voitti viimeisimmän FA Cupin voittaen loppuottelussa Manchester Unitedin. Joukkue voitti ensimmäisen liigacupin vuonna 1961, jonka kaksiosaisessa loppuottelussa se voitti Rotherham Unitedin. Liigacupin voiton Aston Villa uusi vuonna 1975 ja 1977. Vuonna 1981 Aston Villa voitti viimeisimmän Englannin mestaruuden. Vuonna 1982 Aston Villa voitti Euroopan cupin. Loppuottelussa se kohtasi Bayern Münchenin, jonka Aston Villa voitti 1–0. Vuosina 1994 ja 1996 joukkue voitti liigacupin. Loppukesällä 2006 amerikkalainen miljardööri Randolph D. (Randy) Lerner (s. 1962) osti Aston Villan osake-enemmistön. Hänestä tuli samalla seuran puheenjohtaja. Samalla fanien usein kirpeästi arvostelema "Deadly" Doug Ellis (s. 1924) siirtyi sivuun.


title: Aston Villa FC

text: Aston Villa putosi Englannin Valioliigasta vuoden 2016 keväällä pelattuaan siellä sitä ennen tauotta vuodesta 1988.


title: Aston Villa FC

text: Toukokuussa 2016 Lerner möi Aston Villan kiinalaiselle liikemies Tony Jiantong Xialle lehtitietojen mukaan 60 miljoonalla punnalla. Seura siirtyi osaksi Xian Recon Groupia. Xiasta tuli seuran puheenjohtaja ja hän lupasi Mestaruussarjaan pudonneelle joukkueelle reilun budjetin pelaajahankintoihin. Tavoitteena on seuran nousu takaisin Valioliigan. Xian ensimmäiset hankinnat Villaan olivat joukkueen valmennuksen vastuulleen ottaneet päävalmentaja Roberto Di Matteo ja apuvalmentaja Steve Clarke.


title: Peter McLaren

text: Peter McLaren (s. 2. elokuuta 1948 Toronto) on kanadalainen kasvatustieteilijä, joka toimii professorina (Distinguished Professor in Critical Studies) Chapman-yliopistossa Kaliforniassa.


title: Peter McLaren

text: Aiemmin hän oli Kalifornian yliopiston (Los Angeles) kasvatustieteen professori 1993-2014. McLaren teki 1970-luvulla opetustyötä köyhien asuinalueella synnyinkaupungissaan. Vuonna 1983 hän väitteli tohtoriksi Toronton yliopistossa, ja sai kasvatustieteen lehtorin paikan Brockin yliopistosta. 1980-luvun puolivälissä McLaren muutti työskentelemään Yhdysvaltoihin ohiolaiseen Miami University -yliopistoon yhdessä Henry Giroux’n kanssa.


title: Peter McLaren

text: McLaren on luennoinut lukuisissa yliopistoissa kaikilla mantereilla ja kuuluu kriittisen pedagogiikan johtaviin teoreetikoihin maailmassa. Hänen tieteellinen tuotantonsa kattaa neljä tutkimusaluetta: kriittisen pedagogiikan, kriittisen etnografian, kriittisen teorian ja monikulttuurisen kasvatuksen. McLaren on kirjoittanut ja toimittanut kymmeniä useille kielille käännettyjä teoksia. McLaren on Royal Society of Arts and Commercen jäsen ja saanut vuonna 2002 Chapman yliopiston myöntämän Paulo Freire-palkinnon tutkimus- ja opetustyöstään, joka on edistänyt sosiaalisen oikeudenmukaisuuden tutkimusta ja toteutumista. Vuonna 2004 McLaren vihittiin Lapin yliopiston kunniatohtoriksi (ks. http://www.ulapland.fi/home/vies/promootio2004/indeksi.htm). Samana vuonna Moskovan sosiaali- ja taloustieteiden yliopiston (Moscow School of Social and Economic Sciences) järjestämä kansainvälinen arviointi nimesi McLarenin teoksen "Life in Schools" maailman kahdentoista merkittävimmän kasvatusteoreettisen tutkimuksen joukkoon. Muita nimiä olivat muun muassa John Dewey, Ivan Illich ja Paulo Freire.


title: Peter McLaren

text: McLarenilta on suomennettu tekstejä Tapio Aittolan ja Juha Suorannan toimittamaan kokoelmaan Giroux, Henry McLaren, Peter, "Kriittinen pedagogiikka" (Vastapaino 2001). Vuonna 2009 kasvatustieteen päivillä Tampereella julkaistiin "Che, Freire ja vallankumouksen pedagogiikka" (Like 2009), joka on suomennos vuonna 2000 ilmestyneestä "Che Guevara, Paulo Freire, and the Pedagogy of Revolution" -teoksesta.


title: Peter McLaren

text: McLaren on vieraillut Suomessa useaan otteeseen muun muassa avaten Tampereen yliopiston yhteydessä toimivan Paulo Freire tutkimuskeskuksen 2007 ja luennoiden kriittisen pedagogiikan kesäkoulussa Tampereen yliopistossa 2008 ja 2009.


title: Peter McLaren

text: McLaren tunnetaan alansa tyylitaiturina, joka on teksteissään arvostellut saalistuskapitalismiksi kutsumaansa talous- ja yhteiskuntajärjestelmää, ja sille perustuvaa koulutusta sekä presidentti George W. Bushin johtaman Yhdysvaltain keskushallinnon sisä- ja ulkopolitiikkaa. Kriittisen opetuksensa ja tutkimuksensa johdosta McLaren on kiistelty hahmo kriittisen pedagogiikan ja erityisesti poliittisen oikeiston piirissä.Artikkeleita


title: Kurikan Ryhti

text: Kurikan Ryhti (KuRy) on vuonna 1917 perustettu kurikkalainen urheiluseura. Nimenä oli alun perin Kurikan nuorisoseuran voimistelu- ja urheiluosasto Ryhti. Kansalaissodan jälkeen vuonna 1922 seura sai hetken hiljaiselon jälkeen uutta henkeä ja nimikin vaihdettiin muotoon "Voimistelu ja Urheiluseura Kurikan Ryhti". Vuonna 2002 nimeä vaihdettiin nykyiseen muotoon, joka on Kurikan Ryhti ry.


title: Kurikan Ryhti

text: Ilmari Reinikka osallistui vuonna 1932 Los Angelesissa korkeushyppyyn. Hän oli paras eurooppalainen tuloksella 194 ja sijoittui viidenneksi.


title: Kurikan Ryhti

text: Aulis Reinikka edusti Suomea vuonna 1936 Berliinissä. Hän oli kymmenottelun 11:s. Pariisin Euroopan mestaruuskisoissa 1938 hän oli kuudes. Samana vuonna hän myös ylitti seiväshypyssä 400 cm:n rajan toisena suomalaisena.


title: Kurikan Ryhti

text: Reino Kuivamäki oli Suomen edustajana Lontoon olympialaisissa 1948 ja Helsingissä 1952 moukarinheitossa.


title: Kurikan Ryhti

text: Keijo Kuntola oli Suomen edustaja ampumahiihdossa vuonna 1980. Kuntola voitti seitsemän nuorten MM-mitalia. Näistä kaksi on kultaisia.


title: Kurikan Ryhti

text: Tunnetuin kurikkalainen olympiaedustaja on Juha Mieto. Mieto edusti Suomea Innsbruckissa 1976, Lake Placidissa 1980 ja Sarajevossa 1984. Innsbruckista Mieto sai viestikultaa, ja Lake Placidissa Mieto jäi sadasosasekunnin erolla hopealle. Mieto on saanut olympialaisista kaksi henkilökohtaista hopeamitalia sekä yhden kultamitalin viestistä. Mieto saavutti urallaan 20 Suomenmestaruutta.


title: Kurikan Ryhti

text: Kurikan Ryhti aloitti toimintansa yleisurheilusta ja seuraavana jaostona perustettiin hiihto. Nykyisin jaostoja on pitkälti toistakymmentä. Jaostoja on perustettu seuraaville urheilulajeille: ampumahiihto, hiihto, jalkapallo, jousiammunta, jääkiekko, lentopallo, salibandy, sulkapallo, uinti, yleisurheilu ja nyrkkeily. Jääkiekossa KuRy pelaa II-divisioonassa Keskimaan lohkossa.


title: Kurikan Ryhti

text:
Suunnistusjaos erkani vuonna 1980 omaksi seurakseen, joka sai nimen Rasti-Kurikka.
Myös tennis- ja judojaokset ovat erkaantuneet omiksi erikoisseuroikseen. Tennisjaoksesta tuli Kurikka Tennis-Club ja judojaoksesta Kurikan Seibukan.


title: Könölä

text: Könölä on maaseutukylä Torniossa Keminmaan rajalla, noin 22 kilometriä koilliseen kaupungin keskustasta. Kylän laajan peltoaukean halki virtaa Kaakamajoki. Kylän asukasluku vuonna 2005 oli 158. Läheiset kylät ovat Lautamaa, Arpela, Korpijärvi, Ruottala ja Kantojärvi sekä Keminmaan kunnassa Viitakoski.


title: Seinäsammal

text: Seinäsammal ("Pleurozium schreberi") on Suomen yleisin sammallaji, jota esiintyy koko maassa. Se kuuluu seinäsammalten sukuun ja kerrossammalten heimoon. Tieteellisen lajinimensä se on saanut eläin- ja kasvitieteilijä J.C. Schreberin mukaan.


title: Seinäsammal

text: Seinäsammalen punaiset varret ovat pystyjä ja ne haarovat sulkamaisesti. Sivuversot eivät ole kuitenkaan yhtä siistissä järjestyksessä kuin sulkasammalella. Lehdet ovat alle millimetrin pituisia, suoria ja tylppiä.


title: Seinäsammal

text: Seinäsammal viihtyy kuivahkoissa, happamissa kasvupaikoissa ja karttaa lehtoja. Se kuuluu taigan tyyppilajeihin ja valtaa usein metsän pohjakerroksen itselleen tukahduttaen mm. jäkäliä.


title: Seinäsammal

text: Seinäsammalta käytettiin aiemmin seinien tiivistämiseen, mistä se on suomenkielisen nimensäkin saanut.


title: Malli

text: Malli voi tarkoittaa ainakin seuraavia asioita:


title: Taku

text: Taku voi viitata seuraaviin asioihin:


title: Ambigrammi

text: Ambigrammit ovat grafiikan muoto, jossa pyritään muotoilemaan sanasta sellainen, että se on luettavissa myös 180 astetta käännettynä. Ambigrammi voi olla myös kuva tai logo. Sana "ambigrammi" tulee sanoista "ambi" ’kumpikin’ ja "gram" ’sana’.


title: Ambigrammi

text: Ambigrammit ovat keskeisessä roolissa Dan Brownin romaanissa "Enkelit ja demonit" vuodelta 2000. Kirjan ambigrammit on suunnitellut yhdysvaltalainen taiteilija John Langdon, jonka mukaan kirjan päähenkilö Robert Langdon on nimetty.


title: Ambigrammi

text: Myös esimerkiksi kirjailija Clive Barkerin "Abarat"-sarjan logo on ambigrammi.


title: Birmingham City FC

text: Birmingham City Football Club (lempinimi: "Blues") on 1875 perustettu birminghamilainen jalkapalloseura. Aiemmin seuran nimi on ollut Small Heath ja Birmingham Football Club. Birmingham pelaa Englannin mestaruussarjassa.


title: Birmingham City FC

text: Birmingham City on pelannut pääasiassa Englannin korkeimmalla ja toiseksi korkeimmalla sarjatasolla. Seuran paras sijoitus on kuudes vuodelta 1956. Birmingham on voittanut liigacupin kahdesti, viimeisimpänä voittamalla Wembleyllä 2011 Arsenalia vastaan sekä päässyt kahdesti finaaliin FA Cupissa ja Messucupissa.


title: Birmingham City FC

text: Birmingham Cityn perusti joukko kriketin pelaajia vuonna 1875. Seuran alkuperäinen nimi oli "Small Heath Alliance". Vuonna 1885 siitä tuli ammattilaisseura 1885 ja kolme vuotta myöhemmin siitä tuli ensimmäinen yhtiömuotoinen jalkapalloseura. Small Heath pelasi 1889–1892 Football Alliance -sarjassa. Sarja lakkautettiin 1892 ja suurin osa seuroista, mukaan lukien Small Heath, siirtyi Football Leagueen perustettuun 2. divisioonaan. Small Heath voitti 2. divisioonan heti ensimmäisellä kaudella, mutta nousi korkeimmalle sarjatasolle 1. divisioonaan vasta vuotta myöhemmin. Small Heath putosi 1. divisioonasta kauden 1895–1896 päätteeksi, kun se keräsi sarjassa vain 20 pistettä. Seura nousi vuonna 1901 takaisin 1. divisioonaan, mutta putosi uudelleen heti seuraavalla kaudella 1901–1902. Small Heath oli sarjan toiseksi viimeinen 30 pisteellä. Vain Manchester City, joka sai 28 pistettä, jäi sen taakse. Small Heath nousi takaisin 1. divisioonaan heti seuraavan kauden jälkeen.


title: Birmingham City FC

text: Vuonna 1905 seura otti nimekseen "Birmingham FC" ja kasvun myötä siirtyi uudelle St Andrewsin stadionille 1906. Birmingham kuitenkin jäi sarjakaudella 1907–1908 sarjan viimeiseksi 30 pisteellä ja putosi 2. divisioonaan, jossa se pysyi kunnes voitti sarjan kaudella 1920–1921. Tällä kertaa seura säilyi pääsarjatasolla aina toisen maailmansodan alkuun saakka.


title: Birmingham City FC

text: Vuonna 1945 seuran nimi muuttui nykyiseen muotoonsa "Birmingham City Football Club". Sodan jälkeen Birmingham palasi takaisin pääsarjatasolle voittamalla 2. divisioonan kaudella 1947–1948. Seura putosi jälleen 1950, mutta nousi takaisin 1955. Nousun jälkeinen kausi oli Birminghamin historian toistaiseksi menestyksekkäin, kun se sijoittui sarjassa kuudenneksi ja pääsi FA Cupin finaaliin. Birminghamista tuli tuolloin myös ensimmäinen englantilaisjoukkue Euroopan kentillä, kun se pelasi Messucupin ottelun toukokuussa 1956. Vuosina 1960 ja 1961 seura eteni Messucupissa finaaliin asti, mutta hävisi ne Barcelonalle (yhteistulos 4–1) ja AS Romalle (yhteistulos 4–2). Birmingham voitti liigacupin 1963 paikalliskilpailijaa Aston Villaa vastaan. Birminghamin menestyksekäs jakso päättyi putoamiseen 1965.


title: Birmingham City FC

text: Birmingham palasi 1. divisioonaan 1972 ja säilyi siellä kahta yksittäistä kautta lukuun ottamatta 1986 asti. Seuran alamäki jatkui 3. divisioonaan 1989. Neljän kauden jälkeen Birmingham nousi jälleen toiseksi korkeimmalle sarjatasolle, jonka nimi oli Valioliigan perustamisen myötä muuttunut 1. divisioonaksi. Keväällä 1994 Birmingham putosi taas, mutta nousi heti ensimmäisellä yrityksellä takaisin 1. divisioonaan.


title: Birmingham City FC

text: Kaudella 2001–2002 Birmingham sijoittui divisioonassa viidenneksi, mutta nousi Valioliigaan voitettuaan nousukarsinnoissa ensin Wolverhampton Wanderersin ja sitten finaalissa rangaistuspotkukilpailun jälkeen Norwich Cityn. Kaudella 2003–2004 Steve Brucen valmentama seura ylsi parhaaseen sijoitukseensa yli 30 vuoteen, kun se pystyi Christophe Dugarryn ja Mikael Forssellin johdolla kymmenenteen sijaan. Birminghamin neljän vuoden Valioliiga-vierailu päättyi 2006. Se nousi heti takaisin 2007, mutta ei pystynyt säilyttämään sarjapaikkaansa. Tälläkin kertaa paluu Valioliigaan onnistui heti ensi yrityksellä, kun Birmingham nousi sijoittuen Mestaruussarjassa toiseksi.


title: Birmingham City FC

text: Birmingham City pelaa kotiottelunsa St Andrewsin stadionilla, jota se on käyttänyt jo vuodesta 1906 asti. Sitä ennen se käytti Muntz Streetin stadionia. Nykyään St Andrewsille mahtuu 30 000 katsojaa, mutta sen katsojaennätys on 66 844 vuodelta 1939 FA Cupin ottelusta Evertonia vastaan.


title: Dirac

text: Dirac voi viitata muun muassa seuraaviin:


title: Hughes (Alaska)

text: Hughes on pieni kaupunki Alaskassa. Sen asukasluku oli 78 väestönlaskennassa vuonna . Näistä 78,21% edusti etnisesti Amerikan alkuperäiskansoja.


title: Seurakuntapastori

text: Seurakuntapastori on Suomen evankelis-luterilaisessa kirkossa seurakunnan tai seurakuntayhtymän papin virka. Viran kelpoisuusehtona on teologian maisterin tutkinto ja pappisvihkimys. Seurakuntapastorin virkanimike korvasi vuoden 1994 kirkkolakiuudistuksessa entiset virallisen apulaisen ja ylimääräisen apulaisen virkanimikkeet. Virka on virkamiesoikeudelliselta luonteeltaan "apupapin" kaltainen, mikä näkyy virantäyttömenettelyssä ja siinä, että seurakuntapastorin viran hoitaja voidaan periaatteessa tuomiokapitulin määräyksellä siirtää toiseen seurakuntaan.


title: Seurakuntapastori

text: Seurakuntapastorin virkaa hoidetaan virkamääräyksellä, jonka hiippakunnan tuomiokapituli antaa papille. Seurakunnalla on oikeus antaa lausunto virkamääräyksestä ennen sen antamista. Seurakuntapastorin virka, toisin kuin kappalaisen virka voidaan täyttää ilman viran julkista auki julistamista.


title: Seurakuntapastori

text: Seurakuntapastorin viran tehtävät eivät välttämättä nykyään eroa kappalaisen viran tehtävistä. Merkittävin ero on virkoihin vaadittavassa vähimmäispätevyydessä. Seurakuntapastorin virkaan voi hakea myös teologian maisteri, jolla ei ole pappisvihkimystä. Valituksi tultuaan tuomiokapituli lyhyen ordinaatiokoulutuksen jälkeen vihkii hakijan papiksi. Sen sijaan kappalaisen virkaan voi hakea vain kokenut pappi, joka on seurakuntapastorin työn ohessa suorittanut kappalaisen viran pätevöitymisopintoina "pastoraalitutkinnon" . Yleensä sen suorittamiseen seurakuntapastorin työn ohessa menee noin neljä vuotta.


title: Seurakuntapastori

text: Koska avoimiin kappalaisen virkoihin on usein kova kilpailu, niin monet kokeneetkin pastoraalitutkinnon suorittaneet papit ovat seurakuntapastorin virassa aina eläkeikään saakka. Taustalla ovat usein myös perhe- ja muut syyt, joiden myötä ei ole mahdollista muuttaa kirkollisessa urakehityksessä edetäkseen. Kappalaisen virkojen vähyys verrattuna seurakuntapastorin virkoihin on perua vanhasta menettelystä, jolla seurakuntakirkkoa tai kappelia kohti oli vain yksi riittävää kokemusta ja suoritettua kirkollista jatkokoulutusta edellyttävä papinvirka, jona toimi juuri kappalaisen virka. Näin turvattiin, että jokaista kirkkoa kohti oli vähintään yksi kokenut pappi.


title: Olenegorsk

text: Olenegorsk (, , myös vanhastaan Petra) on noin 23 000 asukkaan kaupunki ja samannimisen kaupunkipiirin keskus Murmanskin alueella Pohjois-Venäjällä Kuolan niemimaan keskiosassa.


title: Olenegorsk

text: Olenegorsk on Muurmannin radan varrella 112 km Murmanskista etelään. Kaupungissa siitä eroaa haararata Montšegorskiin.


title: Olenegorsk

text: Kaupungin talous perustuu paljolti rautakaivokseen ja sen malmin rikastukseen. Kaivos sijaitsee muutaman kilometrin radasta länteen.


title: Olenegorsk

text: Olenegorskin rautakaivos oli alun perin avolouhos. Avolouhos on kolme kilomeriä pitkä ja 390 metriä syvä. Enää avolouhosta ei syvennetä, eikä siitä juurikaan oteta malmia. Vuonna 2005 avolouhoksen puolivälistä aloitettiin kaivostunnelin louhinta. Kaivostunneli yltää viiden kilometrin syvyyteen. Malmivarantojen on arvioitu riittävän vielä 30 vuotta. Kaivosta hallinnoi kaivosyhtiö Olcon.


title: Olenegorsk

text: Kaupungin itäpuolella Permusozero-järven takana on Olenjan sotilaslentotukikohta ja siihen liittyvä Vysokin (Высокий) taajama.


title: Olenegorsk

text: Olenegorskissa on ohjustentorjuntaan liittyvän varhaisvaroitusjärjestelmän osana tutkajärjestelmä. Tutka-asema rakennettiin kylmän sodan aikana vuosina 1963–1976. Tutkan antennisto on Y:n muotoinen 200 metriä pitkä ja 20 metriä korkea. Sen avulla voidaan tehdä havaintoja jopa viiden tuhannen kilometrin päästä.


title: Olenegorsk

text: Olenegorskin kaupungin (23 072 as.) lisäksi Olenegorskin kaupunkipiirissä ("Gorodskoi okrug gorod Olenegorsk s podvedomstvennoi territoriei") asui vuoden 2010 väestönlaskennan mukaan yhteensä 6 949 maaseudun asukasta.


title: Olenegorsk

text: Aiemman tilaston (2005) mukaan maaseutukylien asukasjakauma oli:


title: Superego (albumi)

text: Superego on suomalaisen popyhtye Egotripin vuonna 1997 julkaistu toinen studioalbumi. Albumin tunnetuin kappale lienee ilmestyessään hitiksi noussut "Unihiekkaa". Muita tunnettuja kappaleita ovat: "Se on tosi jees", "Tänään ei kukaan vastaa" ja "Lydia".


title: Superego (albumi)

text: Albumi nousi Suomen virallisen listan sijalle 32.


title: Carte du Ciel

text:
Carte du Ciel ("Kartta taivaasta") oli kansainvälinen projekti, jonka tarkoituksena oli mitata miljoonien tähtien paikat taivaalla erittäin tarkkaan. Projektiin kuuluneet himmeimmät tähdet olivat luokkaa 11 tai 12 magnitudia. Englanninkielessä sitä kutsuttiin toisinaan nimellä Astrographic Chart.
Sen aloitti vuonna 1887 Pariisin observatorion johtaja Amédée Mouchez, joka oli huomannut uuden valokuvaustekniikan mullistavuuden tähtikarttojen luomisessa. Hän suunnitteli projektin, jossa koko taivas kuvattaisiin 22 000:lla valokuvauslevyllä. Jokaisen levyn tuli kattaa 2°×2° kuvan taivaasta. Projektiin kuului myös useita observatorioita ympäri maailmaa, joille jokaiselle annettiin tehtäväksi kuvata tietty osa taivaasta.


title: Carte du Ciel

text: Työ koostui kahdesta osasta. Ensin tähtitieteilijät määrittivät tarkat paikat useille viitetähdille eri puolilla taivasta seuraamalla niiden meridiaanin ylitystä. Toisessa vaiheessa tähtitieteilijät ottivat kuvia valokuvauslevyille, jonka jälkeen tähtien tarkat paikat laskettiin mahdollisimman tarkkaan levyiltä. Laskut suoritettiin käsityöllä ilman tietokoneita. Laskijat mittasivat käsin jokaisen tähden paikan suhteessa useisiin viitetähtiin samalla levyllä. Näistä mittauksista pystyttiin laskemaan tähtien rektaskensio ja deklinaatio.


title: Carte du Ciel

text: Vuosikymmenien työ käytettiin kansainvälisesti ennen kuin projekti syrjäytettiin nykyaikaisilla tähtitieteen tekniikoilla. Projekti ei koskaan valmistunut, vaikka katalogi julkaistiin 1959.


title: Carte du Ciel

text: Yhtenä ongelmista oli, että työhön meni huomattavasti kauemmin, kuin oli laskettu. Esimerkkinä Algerian observatorio, joka oli projektin aktiivisimpia osallistujia, valmistui vasta vuonna 1919. Alkuperäisen suunnitelman mukaan ohjelman piti kestää vain 10–15 vuotta.


title: Carte du Ciel

text:
Helsingin yliopiston Observatorion työtä johti Anders Donner. Observatorion
osalla oli deklinaatioväli +39...47 astetta. Kaikki 1008 luettelolevyä saatiin otetuiksi vuoden 1896 kevääseen mennessä. Niistä valmistettiin kahdeksan niteen tähtiluettelo, joista viimeinen ilmestyi 1937. Niteissä oli 4224 sivua. Niissä oli 284 663 tähden paikkaa.


title: Carte du Ciel

text: Ohjelman avulla löydettiin joitakin kaksoistähtiä ja tähtiä, joilla oli huomattavan suuri ominaisliike, mutta muuta erityisen huomattavaa siitä ei hyödytty, tähtien tarkkojen paikkojen lisäksi.


title: Maksasammalet

text: Maksasammalet ("Marchantiophyta") on yksi kasvikunnan kaarista. Aiemmassa luokittelussa maksasammalet oli kaari sammalten alakunnassa. Ne ovat pieniä sekovartisia tai lehdellisiä kasveja. Niiden lehdissä ei ole keskisuonta. Suomessa elää 231 maksasammallajia, koko maailmassa lajeja on yhteensä 6 000-8 000.


title: Maksasammalet

text: Ne kasvavat yleensä maanpinnalla, joskus kallion tai puun kyljessä. Ne ovat ilmeisesti saaneet nimensä antiikin aikaisesta uskomuksesta, että niitä voisi käyttää maksavaivojen parantamiseen.


title: Maksasammalet

text: Maksasammalet jaetaan kolmeen luokkaan teilisammaliin, maksasammaliin ja aitomaksasammaliin. Teilisammalten luokkaan kuuluu Suomessa havaituista lajeista vain hävinnyt teilisammal ("Haplomitrium hookeri").


title: Maksasammalet

text: Suomessa kasvavia maksasammalia ovat esim.:


title: Vaikeasti tapettava

text: Vaikeasti tapettava ("Hard to Kill") on vuonna 1990 ensi-iltansa saanut yhdysvaltalainen toimintaelokuva. Elokuvan ohjasi Bruce Malmuth ja pääosassa on Steven Seagal. Elokuva tuotti Yhdysvalloissa noin 47,4 miljoonaa dollaria.


title: Vaikeasti tapettava

text: Seagalin esittämä poliisi, Mason Storm saa selville, että senaattori Vernon Trent on syyllinen edellisen senaattorin traagiseen kuolemaan, johon myös muutama poliisi on sotkeutunut. Jonkin ajan kuluttua hänen kotiinsa tulee muutama tappaja, jonka seurauksena Mason Stormin vaimo saa surmansa.


title: Vaikeasti tapettava

text:
Ampumavälikohtauksessa Mason joutuu koomaan 7 vuodeksi ja hänen poikansa pääsee livahtamaan pakoon. Luotettavan ja kauniin sairaanhoitajan avulla Storm onnistuu pakenemaan sairaalasta. Pian Stormin toipumiskohu pääsee murhaajienkin korviin, jolloin alkaa pitkä pakomatka sairaanhoitajan kanssa.
"Video-oppaassa" vuodelta 1994 "Vaikeasti tapettava" saa kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" kehuu roolitöitä ja antaa elokuvalle kaksi tähteä neljästä.


title: Sarvisammalet

text: Sarvisammalet (Anthocerotophyta) ovat pieniä sekovartisia kasveja, jotka ovat saaneet nimensä sarvea muistuttavasta muodostaan. Suomessa kasvaa ainakin kaksi sarvisammallajia: sarvisammal eli musta sarvisammal ("Anthoceros agrestis") ja puikkosammal eli keltainen sarvisammal ("Phaeoceros carolinianus"), mahdollisesti myös "Anthoceros punctatus". Euroopassa tavataan kahdeksan lajia jotka kuuluvat kolmeen eri sukuun. Koko maailmassa lajeja arvioidaan olevan noin kaksisataa.


title: Crash Bandicoot (videopelihahmo)

text: Crash Bandicoot on videopelihahmo, joka seikkailee "Crash Bandicoot" -pelisarjassa. Hahmon kehitti aikoinaan suurtuotantoyhtiö Universalille yhtiö nimeltä Naughty Dog, jossa sen julkisiksi kehittäjiksi on kerrottu Scott Patterson ja Mike Gasaway. Hahmon kehittäminen aloitettiin jo vuonna 1994. Naughty Dogin siirtyessä kehittämään "Jak and Daxter" -pelisarjaansa vuoden 1999 jälkeen Crash siirtyi muiden kehittäjien käsiin. Nykyään Crashiä kehittää Radical Entertainment.


title: Crash Bandicoot (videopelihahmo)

text: Crash Bandicoot on sinisiin, farkkujen näköisiin housuihin sonnustautunut oranssi pussimäyrä, joka kävelee kahdella jalalla. Crashin erityisominaisuuksiin kuuluu kyky pyöriä nopeasti ja satuttaa tällä tavoin vihollisiaan. Lisäksi Crash on hyvä hyppimään ja pystyy tuhoamaan useita vihollisiaan hyppäämällä niiden päälle.


title: Crash Bandicoot (videopelihahmo)

text: Alusta asti Crashin apurina on toiminut Aku Aku (vanhan poppamiehen henki puisessa naamiossa), joka väristään riippuen voi pelastaa Crashin kuolemalta enintään kaksi kertaa. Crashin kasvoille asettuessaan se tekee Crashin hetkeksi kuolemattomaksi. Jo kohtuullisen pitkän ajan Crashille on myös kuulunut oma ”hedelmäsinko”, joka ampuu omenaa muistuttavia vamppahedelmiä ("Wumpa Fruits") ja jonka saa haltuunsa yleensä vasta pelin loppupuolella. Kolmannesta Crash Bandicoot -pelistä alkaen Crash on lisäksi käyttänyt mitä erilaisimpia keksintöjä ja välineitä.


title: Crash Bandicoot (videopelihahmo)

text: Crashilla on pikkusisko, Coco Bandicoot, joka on myös esiintynyt Crash-peleissä, joskus jopa pelattavana hahmona. Cocolla on usein mukanaan kannettava tietokone. Siinä missä Crash on joskus ratsastanut muun muassa jääkarhunpentu Polarilla, pikkuisella dinosauruksella ja villisialla, Coco on ratsastanut Pura-tiikerillä.


title: Crash Bandicoot (videopelihahmo)

text: Crashin elämän rakkaus on Tawna Bandicoot. Tawna on esiintynyt vain ensimmäisessä Crash-pelissä, mutta hänen kuvansa voi nähdä "Crash Twinsanityssa" lukuun ottamatta Boom Bangia. Syy Tawnan pois jättämisetä sarjassa johtuu siitä, että hahmoa pidettiin lapsille epäsopivana.


title: Crash Bandicoot (videopelihahmo)

text: Crashin kotisaaria kutsutaan Vamppasaareksi ("Wumpa Island"). Ne ovat saaneet nimensä saarilla kasvavista wumpa-hedelmistä. Saaria on kolme: N. Sanity Island (Insanity Island), Vamppasaari (nimetty "Crash of the Titans" -pelissä) ja Cortex Island (Neo Cortexin vanha tukikohta). Crashin kotisaarella on myös ”vastakohta” kymmenennessä ulottuvuudessa nimeltään Twinsanity Island. Nimi tulee "Pahojen kaksosten" linnoituksesta, joka esiintyy "Crash Twinsanityssa".


title: Crash Bandicoot (videopelihahmo)

text: Crash asuu Cocon ja Aku Akun sekä myöhemmin myös Crunchin kanssa.


title: Crash Bandicoot (videopelihahmo)

text: Crashin arkkivihollinen on Tohtori Neo Cortex, jonka Crash on kohdannut useimpien pelien loppuvastuksena. Cortexilla on myös jonkin aikaa ollut oma pomo, Uka Uka -naamio.


title: Crash Bandicoot (videopelihahmo)

text: Fake Crash on nimensä mukaisesti Crash Bandicootin kopio. Fake Crash esiintyi ensimmäisen kerran "issa", mutta vain pienessä roolissa tanssimassa taustalla Toad villagessa, Makin’ wavesissä ja Hog ridessä (näkyy vasta, kun pelin on pelannut läpi yli sataprosenttisesti). Tämän jälkeen hän esiintyi "Crash Team Racingissa" lukittuna hahmona. Hänet sai ajettavaksi hahmoksi voittamalla violetin jalokiven tai koodilla. Hänet saa myös hahmoksi "Crash Nitro Kartissa", kun tekee 50 boostia Team Cortexilla Story Modessa. Hän on myös esiintynyt "Crash Bandicoot N-Trancedissa" pelissä loppuvastuksena. Fake Crash löytyy myös "Crash Bashista", tosin ainoastaan japanin versiossa ja huijauskoodilla. Fake Crash on ulkonäöltään kuin Crash Bandicoot pidemmillä hampailla ja suuremmilla kulmakarvoilla varustettuna. Fake Crashin hahmo perustuu japanilaiseen lelupiraattikopio-Crashiin.


title: Crash Bandicoot (videopelihahmo)

text: Nega Crash (tai myös Evil Crash), on esiintynyt "Crash Tag Team Racingissa" ja "Crash Twinsanityssa". "Crash Tag Team Racingissa" Nega Crash on Crashin puku, joka on ostettavissa. Nega Crash on "Twinsanityssa" Crashin paha kaksoisolento. Nega Crash kidnappasi Nina Cortexin. Crashin pitää seurata Nega Crashia Rockslide Rumble -tasolla väistellen pommeja. Nega Crash jahtasi myös Tohtori Neo Cortexia ja Crashin oli pelastettava Cortex.


title: Lisa Ekdahl

text: Lisa Ekdahl (s. 29. heinäkuuta 1971) on ruotsalainen pop/jazz-laulaja ja muusikko. Hän on levyttänyt pääosin ruotsiksi, mutta on julkaissut myös muutamia englanninkielisiä albumeja.


title: Sarvisammal

text: Sarvisammal ("Anthoceros agrestis") on sarvisammalten sukuun kuuluva laji.


title: Sarvisammal

text: Sarvisammal muistuttaa ulkonäöltään puikkosammalta. Se on yksikotinen ja sillä on usein itiöpesäkkeitä, jotka ovat kärkiosastaan mustia.


title: Sarvisammal

text: Sarvisammalta kasvaa pohjoisella pallonpuoliskolla, lauhkealla vyöhykkeellä ja havumetsävyöhykkeen eteläosassa. Suomessa sitä on tavattu Ahvenanmaalta, Varsinais-Suomesta, Uudeltamaalta, Satakunnasta, Etelä- ja Pohjois-Hämeestä sekä Etelä- ja Pohjois-Savosta ja Pohjois-Karjalasta.


title: Sarvisammal

text: Sarvisammal on ihmisen seurassa viihtyvä lyhytikäinen pioneerilaji. Se kasvaa paljaalla hienojakoisella maalla pellonojissa, kasvimailla ja peltoteillä.


title: Chris Cooper

text: Christopher W. Cooper (s. 9. heinäkuuta 1951 Kansas City, Missouri) on yhdysvaltalainen Oscar-palkittu näyttelijä.


title: Chris Cooper

text: Chris Cooper syntyi Missourin Kansas Cityssä lääkäri ja karjankasvattaja Charles Cooperille ja tämän vaimolle Mary Annille. Hän kävi Missourin yliopistoa Columbiassa pääaineinaan maatalous ja draama. Valmistumisensa jälkeen Cooper muutti New Yorkiin tavoitteenaan uranluonti.


title: Chris Cooper

text: Cooperin varhaisista rooleista huomattavimmat olivat osat John Saylesin elokuvassa "Matewan – kuoleman kaivos" ja minisarjassa "Vaarojen maa". Cooper muistetaan etenkin elokuvista "Junakytät", "Lone Star", jossa hän on harvinaisessa pääosaroolissa texasilaisena šeriffinä, jota syytetään vuosikymmeniä vanhasta jutusta, ja "American Beauty", jossa hän näyttelee kaapissa olevaa homofobista Yhdysvaltojen armeijan merijalkaväen everstiä. Monet olivat sitä mieltä, että Cooper olisi ansainnut roolistaan "American Beautyssä" parhaan miessivuosan Oscar-ehdokkuuden. Hän sai kyseisen palkinnon kolme vuotta myöhemmin elokuvasta "Adaptation. Minun versioni".


title: Uhrijuhla

text: Uhrijuhla ("The Wicker Man") on vuonna 1973 valmistunut brittiläinen kauhuelokuva. Genreksi sille on kauhun lisäksi määritelty myös jännitys, mysteeri, musikaali ja rikos. Se kertoo uskovaisesta poliisista, joka lähtee etsimään kadonnutta tyttöä pakanalliselle saarelle. Saaren asukkaita johtaa eriskummallinen lordi Summerisle (Christopher Lee). Saaren asukkaat väittävät, etteivät ole kuulleet mitään koko tytöstä.


title: Uhrijuhla

text: British Film Instituten valitsemat asiantuntijat äänestivät "Uhrijuhlan" vuonna 1999 yhdeksi kaikkien aikojen sadasta parhaasta brittielokuvasta. Elokuva myös jakoi mielipiteitä. "Helsingin Sanomien" tv-sivulla 1986 Mikael Fränti tiivisti "Uhrijuhlan": ”Kerronta on tylsää ja tarina yhtä hölynpölyä.”


title: Uhrijuhla

text: Elokuvasta tehtiin vuonna 2006 huonot arvostelut saanut uusintaversio "The Wicker Man".


title: Heisimadot

text:
Heisimadot ("Cestoda") on laakamatojen ("Platyhelminthes") luokka, jonka jäsenet elävät aikuisvaiheensa loisina selkärankaisten ruoansulatuskanavassa. Kehitysvaiheissaan heisimadoilla on välittäjinään väli-isännät. Ihmisen heisimadoista merkittävimmät ovat leveä heisimato eli lapamato ("Diphyllobothrium latum"), väkäpäinen heisimato ("Taenia solium"), jonka väli-isäntänä on sika, ja sileäpäinen heisimato ("Taenia saginata"), jonka väli-isäntänä on nauta.
"Anoplocephala perfoliata" on ainoa Suomessa esiintyvä hevosen heisimato.


title: Heisimadot

text: Heisimadot ovat nauhamaisia, jaokkeellisia matoja, joilta puuttuu ruumiinontelo. Jaokkeet, proglottidit, ovat madon alkupäässä erilaistumattomia, mutta siirryttäessä kohti madon loppupäätä niihin kehittyvät sukuelimet. Lajista riippuen matojen jaokkeet ovat joko tyhjiä tai niissä on munia. Heisimadoilta puuttuu ruoansulatuskanava, ja niiden ravinnon sisäänotto tapahtuukin niiden ulkopinnan läpi. Ravinnon sisäänottoa edesauttaa matojen litteys, joka lisää imeytymispinta-alaa. Matojen hermosto muodostuu pääosassa sijaitsevasta hermosolmusta ja siitä jokaiseen jaokkeeseen lähtevästä hermosta. Kaikki heisimadot ovat hermafrodiitteja.


title: Linnut (täsmennyssivu)

text: Linnut voi tarkoittaa ainakin seuraavia asioita:


title: Descartesin neljän ympyrän lause

text: Descartesin neljän ympyrän lauseen mukaan neljän pareittain toistensa ulkopuolella olevien toisiaan sivuavien ympyröiden säteille r, r, r, r on voimassa:


Descartesin neljän ympyrän lause


title: Descartesin neljän ympyrän lause

text: Jos määritellään "k" = 1/"r" (eli "k" on kaarevuus), niin lause saa muodon:


title: Kylähullut

text: __notoc__Kylähullut on vuonna 2004 perustettu suomalainen punk rock- ja speed metal -yhtye. Yhtyeen levy-yhtiö on Kråklund Records. Alexi Laiho ja Vesa Jokinen saivat idean yhtyeestä, kun Children of Bodom oli tekemässä cover-kappaletta Klamydian "Seokset" EP:lle. rumpali-basistiksi värvättiin aikaisemmin muun muassa Sinergyssä ja To/Die/Forissa soittanut Tonmi Lillman.


title: Kylähullut

text:
Maaliskuussa 2007 vähemmistövaltuutettu Mikko Puumalainen paheksui Kylähullujen kappaleen "Lisää persettä rättipäille" sanoitusta.
Studioalbumit


title: Kylähullut

text: EP:t


title: Hymnologia

text: Hymnologia eli virsioppi on käytännöllisen teologian haara, joka tutkii virsihistoriaa, virsiteoriaa, muuta hartauksissa käytettyä laulurunoutta ja virsien sekä laulujen sävelmiä.


title: Hymnologia

text: Virsihistorian osalta tieteenala keskittyy etenkin virsien syntyyn ja kehitykseen. Virsiteoria sisältää virsille kuuluvien ominaisuuksien analyysin.


title: Sokkeli

text: Sokkeli on maapohjaisen rakennuksen perustuksen osa, jonka tehtävänä on siirtää yläpuolisten seinien välittämä kuorma edelleen perustuksille. Se voi toimia myös maanpainetta välittävänä rakenteena.


title: Sokkeli

text: Sokkeli tehdään anturan päälle ja sen päälle tulee rakennuksen runko. Mikäli rakennuksen alla on riittävän kantavaa maata, rakennuksen painoa laajemmalle alalle jakava antura ei välttämättä ole tarpeen. Sokkeli jää yleensä osittain maan alle ja osittain näkyviin maan pinnalle.


title: Sokkeli

text: Sokkelista käytetään myös nimitystä perusmuuri.


title: Sokkeli

text: Sokkeli valetaan yleensä terästangoin vahvistetusta betonista tai muurataan kevytsoraharkoista anturan päälle. Teräsbetoninen, lämmöneristeellä halkaistu sokkeli toteutetaan nykyisin lähes poikkeuksetta elementtinä. Tällainen sokkeli halkaistaan usein noin 100 mm paksulla mineraalivilla- tai solumuovikaistalla.


title: Sokkeli

text: Ennen valettavia sokkeleita sokkeli tehtiin yleensä kivistä, jolloin sokkeli ja antura olivat samaa rakennetta.


title: Sokkeli

text: Sokkeli tarkoittaa myös jonkin huonekalun alaosassa olevaa perustuksenomaista osaa. Puhutaan esimerkiksi kaappien sokkelista.


title: Hymni

text: Hymni () on juhlallinen laulu tai ylistysvirsi.


title: Hymni

text: Hymnejä ei alun perin otettu mukaan katolisen kirkon jumalanpalveluskaavaan. Niitä kuitenkin laulettiin aamu- ja iltarukouksien yhteydessä seurakunnissa ja luostareissa.


title: Hymni

text: Kreikankielinen hymnirunoilija Efraim Syyrialainen (k. 373) toi hymneihin rakenteen, jossa iskullinen sävel vastaa korollista tavua. Läntisen kirkon piirissä Milanon piispa Ambrosiuksen vaikutuksesta psalmeja ja hymnejä alettiin laulaa seurakunnissa. Neli-iskuista ja nelipolvista jambia kutsutaan Ambrosiuksen mitaksi.


title: Hymni

text: Idän kirkossa hymnejä esitettiin vuorolauluna. Tällöin kanttori huolehti esilaulajan tehtävistä. Lännen kirkossa hymnejä alettiin laulaa antifonisesti; säkeistöt esitettiin vuoron perään, kunnes kaikki lauloivat lopuksi Gloria Patri -säkeistön. Hymnit olivat latinankielisiä, sillä jumalanpalvelukset pidettiin latinaksi.


title: Atsimuutti

text: Atsimuutti on suunnan horisontaalinen komponentti (suuntima), joka mitataan horisonttia pitkin aloittaen yleensä pohjoisesta itään siis myötäpäivään ja yleensä mitaten asteissa. Navigoinnissa suuntimiseen käytetään kompassia tai hyrräkompassia ja saadusta suuntimasta korjataan kompassin tunnetut virheet pois, jolloin saadaan tosisuuntima. Se voidaan mitata myös aloittaen etelästä. Tämä on yleistä tähtitieteessä. Tähtitieteellisessä navigoinnissa atsimuutilla tarkoitetaan tosisuuntimaa tähteen.


title: Atsimuutti

text: Horisonttijärjestelmässä, jota käytetään myös tähdistä suunnistamisessa ja lautasantennin asennuksessa, atsimuutti on koordinaatti, joka ilmoittaa suuntaa maata pitkin. Toinen koordinaatti on "korkeus" ("deklinaatio"), joka ilmoittaa asteluvun horisontista ylöspäin.


title: Atsimuutti

text: Lentokoneissa atsimuutilla tarkoitetaan suuntaa, johon ollaan lentämässä. Tykistössä atsimuutti tarkoittaa putken horisontaalista suuntausta.


title: Perustus

text: Perustus on rakennusten ja rakennelmien maata vasten tuleva osa. Perustuksia on olemassa monenlaisia, lähinnä maapohjan kantavuuden perusteella.


title: Perustus

text: Kaikilla paikalleen sijoitetuilla rakennuksilla ja rakennelmilla on perustus - lukuun ottamatta joitakin avokalliolle suoraan pulttaamalla kiinnitettyjä rakenteita, ellei pulttausta lasketa perustukseksi. Perustuksia on myös maanteillä (tiepenger), rautateillä (ratapenger) ja yleisesti kaikilla pinnoitetuilla maa-alueilla, muun muassa pysäköintialueilla.


title: Perustus

text: Perustuksen ja sen yläpuolisen rakennuksen tai rakenteen rajan määrittely on jonkin verran tulkinnanvarainen. Perustusrakenteita ovat yleensä ainakin rakennuksen alimman alapohjan tason alapuoliset kantavat rakenteet, mutta muun muassa pientaloissa maanpinnan alapuolelle sijoitetun kellarin seinätkin on voitu kansankielessä lukea perustuksiin, erityisesti jos ne ovat kivirakenteiset ja rakennus esimerkiksi puurakenteinen.


title: Perustus

text: Perustus muodostaa rakennelmalle pohjan, jolle rakennelman paino kohdistuu. Perustuksen tulee kestää rakennelman aiheuttama rasitus. Perustuksen tulee olla riittävän laaja maata vasten kohdistuvalta osaltaan, jottei maa perustuksen alla petä. Koska perusta on rakennelman alla ja rakennelmaa ei yleensä pystytä poistamaan perustuksen päältä korjauksen ajaksi, sen korjaaminen on yleensä mahdotonta tai erittäin vaikeaa. Tämän vuoksi rakennelman perustus määrittää usein rakennelmalle maksimaalisen keston. Alueilla, joilla on pakkasia, routa aiheuttaa erityisiä vaatimuksia perustukselle.


title: Perustus

text: Heikoimmilla mailla käytetään paaluperustusta, jossa maahan lyödään tai kaivetaan puu-, teräs- tai betonipaaluja. Ne joko ulottuvat pehmeän kerroksen alla olevaan kantavaan kerrokseen tai muodostavat maaperän kanssa riittävän kitkan kannattamaan perustuksille tulevaa kuormaa.


title: Perustus

text:
Kun maaperä on hieman kantavampaa, käytetään usein ns. reunavahvistettua laattaa. Siinä pohjapaine (maaperään kohdistuva rasitus) jakaantuu koko laatan alueelle, ja reunat paksunnetaan ottamaan vastaan seinille tulevia kuormia sekä antamaan laatan reunalle riittävä korkeus.
Reunavahvistettua laattaa voidaan käyttää myös kovemmilla maaperillä, kun ei haluta kaivaa kovin syvälle olemassa olevaan maaperään.


title: Perustus

text: Antura- ja sokkeliperustuksessa on varsinaisen sokkelin alla antura, joka jakaa sokkelille tulevan kuorman laajemmalle alueelle, jolloin pohjapaine saadaan riittävän pieneksi. Anturat voidaan myös pienentää erillisiksi laatoiksi, joiden väliin asennetaan joko paikalla tehty tai elementtirakenteinen sokkelipalkki. Tätä tyyliä käytetään monissa hallirakennuksissa. Sokkeliin jätetään runsaasti tuuletusaukkoja, jotta maaperästä tuleva kosteus- ja radioaktiivinen radonkaasu eivät kulkeutuisi talon rakenteisiin. Tällainen Rossipohja eli tuulettuva alapohja on lähes yhtä turvallinen kuin pilariperustus.


title: Perustus

text: Pilariperustus on turvallisin ratkaisu asumisterveyden kannalta, koska se tehokkain tapa tuulettaa pois maaperästä tuleva kosteus ja radonkaasu. Pilariperustus rakennetaan siten, että maakaivantoon tai -kuoppiin laitetaan pienet anturat tai betonilaatat ja niiden päälle maanpinnasta ylös kohoavat betoni-, harkko- tai muut vastaavat pilarit, joiden päälle rakennus tulee ilmaan maanpinnasta.


title: Perustus

text: Tärkeä osa perustuksia on myös sen routa- ja vesieristys. Perustukset joko ulotetaan ns. roudattomaan syvyyteen tai estetään pakkasen pääsy perustusten alle tarkoituksenmukaisella routaeristyksellä.


title: Perustus

text: Perustukset varustetaan nykyisin salaojilla, jotka johtavat liiallisen märkyyden pois rakennuspohjasta.


title: Perustus

text: Salaojien lisäksi perustuksiin tai perustusten ja niiden yläpuolisten rakenteiden väliin tarvitaan useimmiten ulkopuolinen vesieristys, jonka tehtävänä on estää maaperän kosteuden imeytyminen rakenteisiin ja siitä aiheutuvien kosteus-, home-, laho- ja muiden vaurioiden syntyminen.


title: Suomen Arkkitehtiliitto

text: Suomen Arkkitehtiliitto (lyhenne SAFA, täydellinen nimi "Suomen Arkkitehtiliitto – Finlands Arkitektförbund ry. SAFA") on suomalaisten arkkitehtien ammatillinen ja aatteellinen yhteisö sekä edunvalvoja. Yhdistyksen tehtävä on toimia aktiivisesti rakennustaiteen ja laadukkaan elinympäristön puolesta. Sen edeltäjä "Arkitektklubben" perustettiin vuonna 1892, ja vuonna 1919 klubin jäsenet muodostivat nykyisellä nimellään toimivan itsenäisen yhdistyksen. Vuoden 2016 lopussa liittoon kuului 3 059 jäsentä ja lisäksi 497 opiskelijajäsentä. Liiton jäsen voi käyttää titteliä ”arkkitehti SAFA”. Pääosa yhdistyksen jäsenistä käyttääkin loppupäätettä, sillä Suomessa arkkitehdin ammattinimike ei ole suojattu. Pääte ”SAFA” takaa, että arkkitehti on liiton jäsen ja siten taatusti suorittanut yliopistotasoisen arkkitehtikoulutuksen.


title: Suomen Arkkitehtiliitto

text: Liitto julkaisee kaksikielistä arkkitehtuurilehteä "Arkkitehti – The Finnish Architectural Review".


title: Suomen Arkkitehtiliitto

text: Liitto myöntää useita palkintoja


title: Stanley Baldwin

text: Stanley Baldwin, jaarli Baldwin of Bewdley, KG, PC (3. elokuuta 1867–14. joulukuuta 1947) oli Yhdistyneen kuningaskunnan pääministeri kolmeen eri kertaan: toukokuu 1923–tammikuu 1924, marraskuu 1924–kesäkuu 1929 ja kesäkuu 1935– toukokuu 1937.


title: Stanley Baldwin

text: Baldwin oli kotoisin Bewdleysta, Worcestershiresta. Hän kävi Harrow Schoolia ja Trinity Collegea Cambridgen yliopistossa, josta hän suoritti tutkinnon historiassa, jonka jälkeen hän ryhtyi perheyrityksen tehtäviin. Vuonna 1906 hän oli ehdokkaana parlamenttiin Kidderminsteristä, mutta hävisi konservatiivien vastaisessa äänivyöryssä. Vuonna 1908 hän seurasi edesmennyttä isäänsä Bewdleyn edustajana parlamenttiin. Ensimmäisen maailmansodan aikana hän toimi konservatiivien johtajan Andrew Bonar Lawin edustajana parlamenttiin ("Parliamentary Private Secretary") ja nimitettiin 1917 nuoremman ministerin asemaan valtiovarainministeriöön. Hän haki rikkailta lahjoituksia Britannian sotavelan maksamiseen, erityisesti kirjoittamalla nimimerkillä "FST" The Timesiin. Henkilökohtaisesti hän lahjoitti viidenneksen omasta omaisuudestaan. Vuonna 1921 hänet otettiin hallitukseen kauppajohtokunnan johtoon ("President of the Board of Trade").


title: Stanley Baldwin

text: Vuoden 1922 lopulla konservatiivipuolueen sisällä tyytymättömyys hallituskoalitioon David Lloyd Georgen liberaalipuolueen kanssa kasvoi. Konservatiivien tapaamisessa Carlton Clubilla lokakuussa Baldwin ilmoitti, että hän ei enää tukisi koalitiota. Konservatiivien johtaja Bonar Law joutui etsimään uudet ministerit hallitukseensa ja nimitti Baldwinin valtiovarainministeriksi ("Chancellor of the Exchequer"). Marraskuussa pidettiin uudet vaalit, joissa konservatiivit palasivat enemmistöasemaan.


title: Stanley Baldwin

text: Toukokuussa 1923 Bonar Lawilla havaittiin syöpä, ja hän jäi välittömästi eläkkeelle. Puolueen monien johtohahmojen ollessa hallituksen kanssa eri mieltä, hänellä oli vain kaksi seuraajaehdokasta, ulkoministeri lordi Curzon ja Baldwin. Pääministerivalinnan teki muodollisesti kuningas Yrjö V ministerien ja viranomaisten neuvojen mukaan. Yksityiskohdat valinnasta eivät ole selvillä, mutta monet pitivät Curzonia soveltumattomana pääministerinasemaan hänen ollessaan ylähuoneen jäsen. Myös hänen kokemattomuutensa sisäpolitiikasta, persoonansa ja aristokraattinen taustansa olivat rasite.


title: Stanley Baldwin

text: Kuningas valitsi Baldwinin pääministeriksi. Aluksi hän toimi myös valtiovarainministerinä yrittäessään saada liberaalien Reginald McKennan liittymään hallitukseen. Tämän epäonnistuttua hän nimitti virkaan Neville Chamberlainin.


title: Stanley Baldwin

text: Konservatiiveilla oli vankka enemmistö alahuoneessa ja hallitus voisi hallita neljä vuotta ennen kuin seuraavat vaalit piti lain mukaan pitää. Baldwin tunsi kuitenkin olevansa sidottu Bonar Lawin vannottua, ettei uusia tulleja hyväksyttäisi ilman vaaleja. Kun työttömyys lisääntyi halpojen tuontitavaroiden vallattua markkinoita, Baldwin päätti järjestää aikaiset vaalit joulukuussa 1923 saadakseen mandaatin suojatullien ottamiseksi käyttöön. Hän onnistui yhdistämään puolueen, mutta vaalien tulos ei ollut selvä. Konservatiivit saivat 258 paikkaa, Labour 191 ja liberaalit 159. Vaikka konservatiivit säilyttivät enemmistönsä, he olivat menettäneet asemiaan vaalin keskuskysymyksessä työttömyydestä. Baldwin oli pääministerinä uuden parlamentin avaukseen asti tammikuussa 1924, jonka jälkeen hallitus hävisi luottamusäänestyksen ja Baldwin erosi välittömästi.


title: Stanley Baldwin

text: Seuraavat kymmenen kuukautta hallitsi Labour-hallitus Ramsay MacDonaldin johdolla. Hallitus kaatui ja uudet vaalit pidettiin lokakuussa 1924. Vaaleista tuli konservatiiveille menestys, pääasiassa liberaalipuolueen kustannuksella. Baldwinista tuli pääministeri, ja hän säilytti asemansa vuoteen 1929 asti. Tähän ajanjaksoon sisältyy vuoden 1926 yleislakko, jonka hallitus kesti, vaikka se syöksikin talouden sekasortoon.


title: Stanley Baldwin

text: Vuonna 1931 konservatiivit muodostivat hallituksen Labourin kanssa pääministerinä Ramsay MacDonald. Tämä johti MacDonaldin erottamiseen omasta puolueestaan ja Baldwinista lordipresidenttinä tuli "de facto" pääministeri seniilin MacDonaldin viimeisen neljän vuoden ajaksi, jonka jälkeen Baldwinista tuli jälleen pääministeri. Hänen hallituksensa sai viimein läpi "Government of India Actin" vuonna 1935 Intian itsehallinnosta. Kolmannella kaudellaan 1935–1937 Baldwinin ulkopolitiikkaa arvosteltiin laajasti, ja hän kohtasi myös kuningas Edvard VIII:n eroskandaalin. Baldwin erosi pian kuningas Yrjö VI:n kruunauksen jälkeen ja sai Baldwin of Bewdleyn jaardin arvonimen.


title: Stanley Baldwin

text: Baldwin vietti eläkepäivänsä sivussa julkisuudesta, koska hänen sotaa edeltävä sovittelupolitiikkansa vähensi hänen mainettaan toisen maailmansodan aikana ja sen jälkeen. Tointaan Cambridgen yliopiston kanslerina, johon hänet oli nimitetty 1930, hän jatkoi kuolemaansa asti.


title: Stanley Baldwin

text: Baldwin kuoli 17. joulukuuta 1947 ja hänet on haudattu Worcesterin tuomiokirkkoon.


title: Slavofilia

text: Slavofilia oli aikaisemmin aatesuunta, jossa uskottiin slaavilaisten kansojen ylivertaiseen kulttuuriin erityisesti länsieurooppalaiseen kulttuuriin nähden. Nykykielessä sillä tavallisesti tarkoitetaan slaavilaisen kulttuurin ihailua aikaisemman ylivertaisuusnäkemyksen sijaan. Panslavismi, eräs slavofilian muoto, kannatti slaavilaisten kansojen sulautumista Venäjän tsaarin johdolla.


title: Slavofilia

text: Slavofilia aatesuuntana syntyi 1830-luvulla Venäjällä ja siihen kuului lukuisia slavofiilisiä liikkeitä ja järjestöjä. Slavofiilin vastakohta oli zapadnikki, joka vastusti slavofiliaa. Tsaarin valta suhtautui kielteisesti moniin slavofiilien kirjoituksiin. Yhteistä tsaarien politiikalle ja slavofilialle oli ortodoksia ja kansallismielisyys.


title: Slavofilia

text: Slavofilismi alkoi Venäjällä Moskovassa 1830-luvulla ja slavofiilit suhtautuivat kielteisesti aikaisempien Venäjän hallitsijoiden Pietari Suuren ja Katariina Suuren tekemiin länsimaistamistoimiin Venäjällä. Ensimmäinen slavofiili oli Aleksei Homjakov (1804–1860), jonka mielestä ortodoksinen Venäjä kulki omaa tietään, eikä saanut yrittää matkia läntisiä instituutioita ja tapoja. Muita Homjakovin lisäksi perustavia slavofiilejä olivat muun muassa Ivan Kirejevski (1806–1856) ja Konstantin Aksakov (1817–1860).


title: Slavofilia

text: Noin 1870-luvulla eräs slavofilian suunta kehittyi erityisen vanhoilliseksi ja siihen kytkeytyi juutalaisvastaisia aineksia, ja syntyi slavofilia nimeltä "potšvennitšestvo" (”maaperä”), joka näkyi ortodoksikirkon johtajan Konstantin Pobedonostsevin ja tsaarien Aleksanteri II:n ja Nikolain II:n politiikassa.


title: Nänni

text: Nänni eli nisä () on rinnan (utareen) keskellä sijaitseva ulkoneva osa, johon rinnan maitotiehyet avautuvat. Nännin ympärillä olevaa pigmentoitunutta aluetta kutsutaan nännipihaksi eli areolaksi. Ihmisellä on normaalisti kaksi nänniä. Muillakin nisäkkäillä nännejä eli nisiä on tyypillisesti parillinen määrä, ja ne sijaitsevat symmetrisesti rintakehällä. Nisien lukumäärä vaihtelee eläimillä riippuen siitä, montako poikasta ne yleensä saavat kerrallaan.


title: Nänni

text: Nännien fysiologinen tarkoitus on maidon toimittaminen poikaselle imetyksessä. Nänniin avautuu rinnasta noin 15–20 maitotiehyttä, joiden kautta maito virtaa ulos. Myös miehillä ja urospuolisilla nisäkkäillä on nännit, joilla ei kuitenkaan ole tiettävästi erityistä biologista merkitystä. Toisaalta sairauksia kuten kasvaimia, esimerkiksi ihmisen rintasyöpä, voi kehittyä myös uroksille. Nisäkkäiden DNA sisältää ohjeet molempien sukupuolisen rakentamiseksi; ainoa ero on siinä, että naaraalla on kaksi X-kromosomia ja uroksella yksi X- ja yksi Y-kromosomi, joka todennäköisesti on alkuperäisen X:n rappeuma. Näin ollen nisät ovat nisäkkään perusominaisuus, joka eivät ole mitenkään sidoksissa sukupuoleen.


title: Nänni

text: Nännit ovat ihmisellä normaalisti hieman ulkonevat. Seksuaalinen kiihotus aiheuttaa nännien jäykistymisen. Saman ilmiön voi saada aikaan imetys ja kylmä ilma. Joillakin ihmisillä on sisäänvetäytyneet nännit, mikä on yleensä ainoastaan kosmeettinen haitta.


title: Nänni

text: Tytöllä rintojen kasvun käynnistyminen merkitsee murrosiän alkua. Rintojen kehittyessä nänni ja nännipiha muodostavat ensin erillisen kumpareen, ja nännit tummuvat ja kasvavat. Myöhemmin rinnat kypsyvät, ja aikuistyyppisissä rinnoissa nännipiha on laskeutunut rinnan tasoon, jolloin ainoastaan nänni on koholla. Rintojen kehitys kestää yleensä kolmesta neljään vuotta. Myös pojilla nännit tummuvat, yleensä murrosiän keskivaiheilla kasvupyrähdyksen aikoihin.


title: Nännipiha

text: Nännipiha eli areola on ihmisen anatomiassa rintojen kärkiosassa väriltään tummempi, pyöreä alue, jonka keskellä nänni sijaitsee. Nännipihan läpimitta on tyypillisesti noin 2–10 cm. Nännipiha ja nänni ovat erogeenisia alueita.


title: Nännipiha

text: Nännin ohella nännipihassa on pieniä rauhasia, jotka ulkonäöltään muistuttavat pieniä pullistumia. Nimeltään ne ovat Montgomeryn rauhasia (tai nystyröitä). Parhaiten ne näkyvät imettävillä naisilla. Montgomeryn rauhaset erittävät voidemaista ainetta, joka hoitaa ja rasvaa nännipihan ihoa. Nännin ja nännipihan epiteeli on keratinisoitunutta kerrostunutta levyepiteeliä kuten iho, mutta melko ryppyistä ja nystyistä ja voimakkaasti pigmentoitunutta. Nännipihan väri voi vaihdella vaaleanpunaisesta suklaanväriseen. Tummaihoisilla ihmisillä nännipiha on yleisesti tummempi kuin vaaleaihoisilla. Raskauden aikana nännipihan väritys voi tummentua ja läpimitta kasvaa.


title: Vielä koittaa uusi aika

text: Vielä koittaa uusi aika on Egotripin keskiviikkona 22. helmikuuta 2006 julkaistu kuudes studioalbumi. Albumi on Egotripin uran ensimmäinen Suomen albumilistan ykköseksi mennyt julkaisu sen saavutettua jo viikossa kultalevyyn oikeuttavan 15 000 kappaleen myyntimäärän.


title: Suomi talviolympialaisissa 2006

text: Suomen joukkueen vahvuus XX talviolympialaisissa Italian Torinossa 10. helmikuuta – 26. helmikuuta vuonna 2006 oli 93 urheilijaa, joista 31 oli naisia ja 62 miehiä. Joukkue julkistettiin lopullisesti 25. tammikuuta.


title: Suomi talviolympialaisissa 2006

text: Palander oli pujottelun ensimmäisen laskunsa jälkeen sadasosan jäljessä kilpailua johtanutta Itävallan Benjamin Raichia. Hän teki kuitenkin toisessa laskussaan virheen, suksi meni kepin väärältä puolelta, ja lasku hylättiin. Palander jatkoi kuitenkin maaliin missä hän oli 45 sekunninsadasosaa nopeampi kuin silloin ensimmäisenä ollut Reinfried Herbst. Rajala laski ulos jo ensimmäisellä laskullaan.


title: Suomi talviolympialaisissa 2006

text:
Alkusarja
Suomi voitti lohkonsa otteluin 7 – 2.


title: Suomi talviolympialaisissa 2006

text:
Välierä
Loppuottelu


title: Suomi talviolympialaisissa 2006

text: Suomen maajoukkue:


title: Suomi talviolympialaisissa 2006

text: Joukkueesta jäivät pois ennen turnauksen alkua loukkaantumisen takia Miikka Kiprusoff, Kari Lehtonen, Joni Pitkänen, Ossi Väänänen, Tuomo Ruutu, Sami Kapanen ja Antti Miettinen. Sami Salon olkapään loukkaantumisen vuoksi Lasse Kukkonen lensi Torinoon aamulla 23. helmikuuta.


title: Suomi talviolympialaisissa 2006

text:
Alkusarja
Suomi voitti lohkonsa.


title: Suomi talviolympialaisissa 2006

text: Puolivälierä


title: Suomi talviolympialaisissa 2006

text: Välierä


title: Suomi talviolympialaisissa 2006

text:
Loppuottelu
Suomelle olympiahopea oli historian toinen.


title: Suomi talviolympialaisissa 2006

text:
Alkusarja
Suomi oli lohkonsa toinen.


title: Suomi talviolympialaisissa 2006

text:
Välierä
Pronssiottelu


title: Suomi talviolympialaisissa 2006

text: Ensimmäistä kertaa Suomen olympiakomitea palkitsi suomalaisia mitaliurheilijoita rahapalkinnoilla. Yksilölajien kultamitalisti sai 20 000 euroa, hopeamitalisti 10 000 euroa ja pronssimitalisti 5 000 euroa. Joukkuelajeissa kullasta sai 5 000, hopeasta 2 500 ja pronssista 1 000 euroa. Naisten jääkiekkojoukkueen kannuste oli kullasta 40 000, hopeasta 30 000 ja pronssista 20 000 euroa. Miesten jääkiekkojoukkueelle palkintorahoja ei maksettu.


title: Suomi talviolympialaisissa 2006

text: Rahoitusjärjestelmän pyörittämiseen ei käytetty valtionavustuksia, vaan rahat olivat peräisin yhteistyöyrityksiltä. Bonukset menivät urheilijoiden valmennusrahastoihin.


title: Maitorauhanen

text: Maitorauhanen () on avoeritteinen rauhanen, joka kuuluu ihon rauhasiin. Maitorauhaset erittävät synnytyksen jälkeisenä aikana maitoa. Maitorauhasia on naaraalla yleensä parillinen määrä. Esimerkiksi lehmällä maitorauhasia on neljä kun taas ihmisellä niitä on kaksi, vaikkakin joillakin pussieläimillä niitä on 27 kappaletta, joka on suurin havaittu kappalemäärä. Lehmällä maitorauhaset ovat niin tiiviisti yhteydessä toisiinsa, joten niitä kutsutaan yhteisnimellä utareet.


title: Maitorauhanen

text: Maitorauhaset koostuvat erillisistä lohkoista, joita yhdistää sidekudoksinen väliseinä.


title: Maitorauhanen

text: Maitorauhaset ovat kehittyneet alun perin suurista hikirauhasista, jotka ovat peräisin ihon epidermistä. Murrosiässä maitorauhasiin alkaa kertyä rasvakudosta ja lisäksi niiden tiehytjärjestelmä laajenee. Maitorauhasten lopullinen kehittyminen tapahtuu kuitenkin raskauden aikana, jolloin maitorauhaskudos on vallitsevana rakenteena. Maidon erittymisen loputtua maitorauhaskudos korvautuu vähitellen sidekudoksella.


title: Giubilanti d’amore fraterno

text: Giubilanti d’amore fraterno oli San Marinon kansallislaulu vuoteen 1894 asti. Tuolloin sen korvasi nykyäänkin käytössä oleva "Inno Nazionale".


title: Maanhankintalaki

text: Maanhankintalaki oli Suomessa vuonna 1945 säädetty laki, jonka perusteella muodostettiin niin sanottuja maanhankintatiloja eli asutustiloja rintamamiehille, kaatuneiden omaisille ja luovutettujen alueiden siirtoväelle. Maanhankintalain avulla toteutettu maaomistuksen uusjako on Suomen historian suurin maareformi.


title: Maanhankintalaki

text: Poliittisesti maanhankintalaki ei kielipolitiikkaa lukuun ottamatta aiheuttanut erityisen suuria intohimoja. Laki haluttiin tuoda kuitenkin eduskuntaan ennen vuoden 1945 vaaleja, sillä vaalienjälkeisiä puoluesuhteita oli vaikea arvioida. Laki valmisteltiin kiireessä, ja se mahdollisti runsaasti tarveharkintaista viranomaisvaltaa. Myöhemmin 1940-luvulla lakia täydennettiin useita kertoja.


title: Maanhankintalaki

text: Vaikka maan laajamittainen, heikosti korvattu pakkolunastus loukkasikin monia Maalaisliiton kannattajia, laki läpäisi eduskunnan melko helposti. Koska laki sisälsi poikkeuksia perustuslain turvaamasta omaisuuden suojasta, se oli säädettävä perustuslain säätämisjärjestyksessä poikkeuslakina.


title: Maanhankintalaki

text: Maanhankintalakiin liittyi kielipoliittinen ulottuvuus. Osa ruotsinkielisistä kunnista katsoi, että heidän alueelleen suunniteltu siirtoväen määrä oli kohtuuttoman suuri ja kysymys oli kuntien tietoisesta suomalaistamisyrityksestä. Suomenkielisten keskuudessa näiden kuntien asennetta pidettiin vastuunpakoiluna. Sodan ajaksi piiloon jäänyt kieliriita uhkasi puhjeta jälleen. Ruotsinkieliset kunnat, jotka eivät halunneet alueelleen evakkoja, tarjoutuivat sen sijaan ostamaan maata suomenkielisiltä alueilta ja luovuttamaan sen siirtoväen asuttamiseen.


title: Maanhankintalaki

text: Pääministeri J. K. Paasikivi suostui tähän ja lisäsi asetukseen kielipykälän, jonka mukaan suomenkielistä väkeä ei saanut sijoittaa ruotsinkielisiin tai kaksikielisiin kuntiin siten, että ruotsinkielinen kunta olisi muuttunut kaksikieliseksi tai kaksikielinen suomenkieliseksi.


title: Maanhankintalaki

text: Maan saantiin oikeutettujen määrä nousi huomattavan suureksi. Lain mukaan maata voitiin antaa siirtoväestön lisäksi rintamamiehille ja kaatuneiden rintamamiesten omaisille, mutta myös niille jotka asutustoiminnan johdosta menettivät elinkeinonsa. Maata voitiin jakaa myös elinkelvottoman pienille tiloille.


title: Maanhankintalaki

text: Veikko Vennamon johtama maatalousministeriön asutusasiainosasto (ASO) määritti pitäjät, joihin maanviljelijäväestön tulisi siirtyä tarkoitusta varten perustettaville uusille tiloille. Kaupunkeihin ja niiden lähistölle perustettiin rakennustontteja ja ”asuntotiloja” ilman viljelyalaa. Näin saivat alkunsa ne pientaloalueet, joille seuraavina vuosina rakennettiin runsaasti rintamamiestaloja.


title: Maanhankintalaki

text: Suomeen perustettiin 147 paikallista "maanlunastuslautakuntaa", jotka toimivat tuomareina maanjakoasioita ratkaistaessa. Ennen maanlunastuslautakuntaa asia käsiteltiin kunnan "asukkaanottolautakunnassa". Päätöksiä seuraamaan perustettiin kahdeksan tarkastajan tointa. Valtakunnan tasolla toimintaa ohjasi "maalautakunta", jonka puheenjohtajana toimi Veikko Vennamo.


title: Maanhankintalaki

text: Luovutettavasta maa-alasta 55 prosenttia saatiin yksityisiltä mailta, loput 45 prosenttia valtion mailta. Noin 16 000:lle maata luovuttamaan joutuneelle maanomistajille laki oli varsin ankara. Ainoastaan keskikokoa pienemmät tilat vapautettiin lohkomiselta. Luovutettavan osan suuruus kasvoi tilakoon mukaan: 25 hehtaarin tilasta luovutettiin 10 prosenttia, 100 hehtaarin tiloilla 45 prosenttia ja 800 hehtaarin suurtiloilla 80 prosenttia. Maan lunastaminen oli mahdollista välttää raivaamalla puolitoista kertaa lunastusaluetta suurempi ala Maatalousministeriön osoittamasta paikasta.


title: Maanhankintalaki

text: Kaiken kaikkiaan uutta maata haki 250 000 ihmistä, joista 50 000 oli siirtoväkeä. 1950-luvun loppupuolelle tultaessa lain nojalla oli perustettu 100 000 tilaa ja rakennettu 75 000 asuinrakennusta. Tärkeimpänä nähtiin asutustoiminta, edellytykset kannattavalle maataloudelle jäivät tiloilla usein heikoiksi. Valtaosa pientiloista perustettiinkin Pohjois- ja Itä-Suomeen, jossa tarvittiin työvoimaa puunhankintaan.


title: Maanhankintalaki

text: Lain tuloksena suomenkielisiltä alueilta hävisivät lähes kaikki kartanoiden suurtilat. Vielä suurempi muutos oli maatalousväestön rakennemuutos: ennen sotia maaseudulla oli ollut noin 200 000–250 000 mäkitupalaista, maatalouden kausityöläistä. Tämä väestönosa sai nyt maata ja muuttui pienviljelijöiksi. Samalla tavalla integroitiin sodasta veteraanina tai pakolaisena palaava työväestö muuhun yhteiskuntaan. Vuoden 1945 vaaleissa odottamattoman suuren kannatuksen saanut SKDL huomasi lain vaikutukset vasta vuoden 1947 aikana, jolloin se lyhyen aikaa ajoi eteenpäin vielä perusteellisempaa maareformia.


title: Maanhankintalaki

text: Suomesta tuli maanhankintalain seurauksena pientilavaltainen maa, sillä maanhankintalailla perustetut tilat olivat pienehköjä. Viljelystilojen (noin 30 000 tilaa) peltoala oli 6–15 hehtaaria ja asuntoviljelystilojen (noin 15 000 tilaa) peltoala oli 2–6 hehtaaria. Tilat eivät erityisesti Pohjois-Suomessa olleet missään vaiheessa täysin kannattavia, vaan niiden asukkaiden oli hankittava sivutuloja muun muassa metsätöistä.


title: Maanhankintalaki

text: Kaupungistuminen ja maa- ja metsätalouden rakennemuutos teki lopulta 1960-luvulla useat tilat elinkelvottomiksi. Suurten ikäluokkien kasvaessa aikuisikään moottorisahan ja traktorin laajamittainen käyttöönotto vähensivät maa- ja metsätalouden työvoimantarvetta samalla, kun maaseudun väestö kasvoi nopeasti. Samalla koulujärjestelmän voimakas laajeneminen toi opisto- ja korkeakouluasteen sivistyksen nuorten ulottuville entistä laajemmassa mitassa. Vaikka tilojen alkuperäiset omistajat jäivät yleensä kotiin, seuraava sukupolvi muutti työn perässä kaupunkeihin ja Ruotsiin. Suomesta tuli 1970-luvun puoleenväliin mennessä länsimainen teollisuusyhteiskunta.


title: Acheron

text: Acheron voi viitata seuraaviin:


title: Frankensteinin morsian

text: Frankensteinin morsian ("The Bride of Frankenstein") on vuonna 1935 valmistunut James Whalen ohjaama kauhuelokuva ja jatko-osa elokuvalle "Frankenstein" (1931). Frankensteinin hirviötä elokuvassa esittää Boris Karloff, ja hänen morsiantaan esittää Elsa Lanchester. Nimikkohahmo tunnetaan hiuksissaan olevasta valkoisesta raidasta.


title: Frankensteinin morsian

text: Elokuva alkaa siitä, mihin edellinen osa jäi. Frankensteinin hirviö ei kuollut tuulimyllyn palossa vaan pakeni. Hirviö harhailee metsässä ja herättää kauhua, kunnes saa ystävän sokeasta miehestä, joka opettaa hänet puhumaan. Siitä huolimatta hirviö ei saa hyväksyntää ihmisiltä.


title: Frankensteinin morsian

text: Samaan aikaan Henry Frankensteinin (Colin Clive) luokse saapuu omaperäinen tohtori Pretorius (Ernest Thesiger), joka pyytää Frankensteinia jakamaan tietonsa elämän luomisesta. Tähän Frankenstein ei kuitenkaan suostu.


title: Frankensteinin morsian

text: Sattumalta Pretorius tapaa hirviön mausoleumissa ja lupaa rakentaa hirviölle morsiamen. Siihen hän tarvitsee kuitenkin Frankensteinin apua ja käyttää hirviötä suostuttelukeinona. Hirviö kaappaa Frankensteinin puolison (Valerie Hobson) ja Frankenstein ei voi muuta kuin auttaa Pretoriusta luomaan morsiamen hirviölle.


title: Kirkonopettaja

text: Kirkonopettajilla (lat. "Doctor Communis Ecclesiae") tarkoitetaan katolisessa kirkossa teologeja, joiden opetuksista on ollut hyötyä koko kristilliselle kirkolle, ja joiden oppineisuuden ja pyhyyden paavi tai ekumeeninen kirkolliskokous on tunnustanut. Arvo myönnetään hyvin harvoin, ja ainoastaan kuoleman ja pyhimykseksi julistamisen jälkeen. Mikään ekumeeninen kirkolliskokous ei ole vielä käyttänyt oikeuttaan julistaa joku kirkonopettajaksi.


title: Kirkonopettaja

text: Alun perin luetteloon kuuluivat ainoastaan läntisen kirkon teologit Ambrosius, Augustinus, Hieronymus ja paavi Gregorius Suuri, jotka nimitettiin opettajiksi vuonna 1298. Itäisen kirkon opettajat, Athanasios, Basileios, Johannes Khrysostomos ja Gregorios Nazianzilainen nimitettiin opettajiksi yhdessä läntisen teologin Tuomas Akvinolaisen kanssa vuonna 1568. Viidestä viimeisestä nimityksestä neljä on annettu naisille.


title: Kirkonopettaja

text: Kirkonopettajien ansiot ovat aiheiltaan ja laadultaan hyvin erilaisia. Jotkut heistä olivat ensisijaisesti kirjeitä ja lyhyitä tutkielmia kirjoittaneita kirjoittajia (kuten Gregorius ja Ambrosius). Jotkut olivat mystikkoja (kuten Katariina Sienalainen, Jeesuksen Teresa ja Ristin Johannes). Varhaisten kirkonopettajien kirjoitukset antavat hyvän kuvan varhaiskristillisyydestä. Monet kirjoittivat puolustuskirjoituksia kirkolle harhaoppeja vastaan (kuten Augustinus, Bellarmino). Augustinus kirjoitti myös varhaisimman tunnetun omaelämäkerran ("Tunnustukset"). Bedan "Historia ecclesiastica gentis Anglorum" ("Englannin kansan kirkkohistoria") on merkittävä varhaiskeskiaikaisen Englannin tietolähde. Systemaattisiin teologeihin kuuluvat skolastikot Tuomas Akvinolainen, Anselm Canterburylainen ja Albert Suuri, jotka nähdään myös yksinä merkittävimmistä läntisen Euroopan ajattelijoista keskiajalla.


title: Kirkonopettaja

text: Katolinen kirkko lukee seuraavat kolmekymmentäseitsemän henkilöä kirkonopettajiksi. Luettelossa on annettu nimitysvuosi, jos se on tiedossa. Tähdellä merkityt ovat myös ortodoksisen kirkon kunnioittamia, mutta ortodoksinen kirkko ei käytä termiä "kirkonopettaja".


title: Resiina (lehti)

text: Resiina on talkootyönä tehtävä raideliikenneharrastajien tieteellinen ja sitoutumaton aikakausjulkaisu, joka ilmestyy neljästi vuodessa. Lehteä julkaisevat yhteistyössä Museorautatieyhdistys sekä Suomen Rautatiehistoriallinen Seura. Lehti on myös julkaisijayhdistysten jäsenlehti. Lehden perustaja raideliikenneharrastaja Eljas Pölhö julkaisi ensimmäinen Resiina-lehden 23. kesäkuuta 1969. Lehden päätoimittajana on toiminut myös Pölhön isä, Seppo Pölhö. Lehden nykyinen päätoimittaja on Jonne Seppänen.


title: Resiina (lehti)

text: Lehti on lähes neljän vuosikymmenen aikana kehittynyt yhdeksänsivuisesta A4-kokoisesta vahamonistusmenetelmällä painetusta lehdykästä nykymuotoonsa, neliväriseksi ja 52-sivuiseksi rautatietekniikka ja -historiajulkaisuksi. Vuoden 2008 helmikuussa rautatievalokuvasivusto Vaunut.org siirtyi osaksi Resiinan nettisivustoa.


title: Utsjoen pappila

text: Utsjoen pappila on alkujaan pappilaksi suunniteltu rakennus Utsjoella. Sen on valmistunut vuonna 1843 ja on arkkitehti Carl Ludwig Engelin viimeisimpiä ja pohjoisimpia töitä. Pappila valmistui kulttuurihistoriallisesti arvokkaaseen miljööseen vanhojen kirkkotupien läheisyyteen. Pappilan pihapiirin aitat ovat peräisin 1770-luvulta.


title: Utsjoen pappila

text: Tätäkin pohjoisempi Engelin toimiston piirtämä rakennus on nykyisin Utsjoen saamenkielisenä ala-asteena toimiva alun perin kansakouluksi rakennettu uusklassinen koulurakennus, joka valmistui vasta 1920-luvulla.


title: Utsjoen pappila

text: Yhdessä viereisten Utsjoen kirkon ja Utsjoen kirkkotupien kanssa Utsjoen pappila on osa Museoviraston vuonna 2009 valtakunnallisesti merkittäväksi rakennetuksi kulttuuriympäristöksi määrittelemää Utsjoen kirkkomaisemaa.


title: Lijepa naša domovino

text:
Ņ
Lijepa naša domovino (”Kaunis meidän kotimaamme”) on Kroatian kansallislaulu. Se toimi vuodesta 1972 Jugoslavian federaatioon kuuluneen Kroatian sosialistisen valtion kansallislauluna, ja maan itsenäistyessä 1991 siitä tuli itsenäisen Kroatian kansallislaulu.


title: Lijepa naša domovino

text: Laulun sanoitti kroaattirunoilija Antun Mihanović. Mihanovicin runo julkaistiin nimellä ”Horvatska domovina” (”Kroatialainen kotimaa”) vuonna 1835. Laulun sävelsi sotilas Josip Runjanin 1846. Toisten lähteiden mukaan sävel on otettu Gaetano Donizettin laulusta ”Lucia di Lammermoor”.


title: Lijepa naša domovino

text: Vatroslav Lichtenegger sovitti laulun sen nykyiseen muotoon 1891. Samana vuonna se esitettiin ensi kertaa Kroatian kansallislaulun asemassa samana vuonna nimellä ”Lijepa naša” (”Meidän kaunis”). Kroatiankielisillä alueilla laulua käytettiin kansallislauluna jo Itävalta-Unkarin kaksoismonarkian aikana, ja se soitettiin niillä aina välittömästi keisarihymnin perään. Laululla oli virallinen asema myös sotienvälisenä aikana Jugoslavian kuningaskunnassa, ja saksalaismiehityksen aikana sitä käyttivät sekä fasistisen Ustaša-liikkeen johtama Kroatian valtio että sitä vastaan taistelevat partisaanit.


title: Lijepa naša domovino

text: "Vapaa käännös"


title: Lijepa naša domovino

text: Historiallisen ja poliittisen kehityksen myötä laulun sanat ovat vaihdelleet, erityisesti sen kolmannessa säkeistössä. Mihanovićin alkuperäisessä runossa rakkauden kohteena on dom (koti, kotiseutu), ei suinkaan narod (kansakunta). Säkeistö ei mainitse merta, joten Dalmatian rannikkoa ei lueta kotimaahan, ja yhdyssiteenä maailmaan toimii Tonava:


title: Lijepa naša domovino

text: Nykyisinkin käytettävässä versiossa maan rajoiksi mainitaan meri ja Dravajoki, joten myös historiallinen Dalmatia luetaan Kroatian alueisiin. Kroaatin rakkauden kohteena on nyt hänen kansakuntansa (narod). Jokia puhutellaan, joten niistä käytetään vokatiivia.


title: Lijepa naša domovino

text: Säkeistöstä on lisäksi kolmaskin variantti, jota käytettiin Ustaša-liikkeen hallitsemassa Kroatiassa 1940-luvulla. Siinä mainitaan maantieteellisenä rajana Drinajoki, joten Kroatiaan kuuluvaksi lasketaan siis koko nykyinen Bosnia-Hertsegovina.


title: Rishikesh

text: Rishikesh (, ) on Pohjois-Intiassa, Uttarakhandin osavaltiossa sijaitseva hindujen pyhä kaupunki. Se sijaitsee 24 kilometrin päässä toisesta pyhästä kaupungista Haridwarista, ja sitä pidetään porttina kaupunkeihin, jotka muodostavat Char Dhamin pyhiinvaellusreitin Badrinathista Kedernathiin, Gangotriin ja Yamunotriin.


title: Rishikesh

text:
Pyhä Ganges-joki virtaa Rishikeshin läpi lisäten sen luonnonkauneutta ja hengellistä merkitystä. Joki laskee Rishikeshissä Himalajalta Pohjois-Intian tasangoille.
Kaupungissa on joen varrella useita temppeleitä, niin muinaisia kuin uusiakin. Rishikeshissä käy vuosittain tuhansia pyhiinvaeltajia ja matkailijoita sekä muualta Intiasta että ulkomailta.


title: Rishikesh

text: Rishikeshissä on monia ashrameita eli joogakeskuksia. The Beatles -yhtyeen jäsenet kävivät 1960-luvun puolivälissä harjoittelemassa transsendenttistä meditaatiota lajin gurun, Maharishi Mahesh Yogin ashramissa, joka on sittemmin lopettanut toimintansa.


title: Viestihiihto

text: Viestihiihto on hiihdon viestikilpailu, jossa tyypillisesti neljä hiihtäjää hiihtää oman osuutensa kokonaismatkasta. Eri joukkueiden ensimmäisen osuuden hiihtäjät lähtevät yhtä aikaa, ja maaliin saapuessaan ensimmäisen osuuden hiihtäjä lähettää joukkuetoverinsa toiselle osuudelle, tämä taas kolmannelle ja kolmas ankkurin eli viimeisen osuuden hiihtäjän. Myös kolmen jäsenen joukkueille järjestetään viestihiihtoja.


title: Viestihiihto

text: Olympialaisissa ja monissa muissa suurissa kisoissa hiihdetään miesten 4 x 10 km viesti ja naisten 4 x 5 km viesti 10 kertaa olympialaisissa) tai 3 x 5 km viesti (5 kertaa olympialaisissa vuosina 1956-1972). Kilpailuissa on erilaisia yhdistelmiä, joissa toiset osuudet hiihdetään perinteisellä, toiset vapaalla hiihtotyylillä. Neljän osuuden kilpailuissa kaksi ensimmäistä osuutta hiihdetään yleensä perinteisellä, ja kaksi jälkimmäistä osuutta vapaalla hiihtotyylillä. Koululaisille järjestetään myös kisoja, joissa joukkueeseen pitää kuulua sekä tyttöjä että poikia.


title: Lujuusoppi

text: Lujuusoppi ja lujuuslaskenta on jatkuvan aineen mekaniikkaan kuuluva fysiikan ala, jossa tutkitaan kiinteiden kappaleiden käyttäytymistä ulkoisten ja sisäisten kuormien vaikuttaessa niihin. Yleensä lujuusopin alaan luetaan kuuluvaksi myös esimerkiksi värähtelymekaniikka, materiaalin väsyminen ja murtumismekaniikka. Englanniksi käytetään termejä "strength of materials" ja "solid mechanics".


title: Lujuusoppi

text: Suppeassa mielessä lujuusopin piiriin katsotaan kuuluviksi ainakin rakenteiden muodonmuutokset ja tästä suoraan saatavat rakenteen venymä ja edelleen jännitys. Rakenteen muodonmuutoksilla tarkoitetaan sen muodon vääristymistä, mutta myös sen paikan ja/tai asennon muutosta. Muodonmuutoksen voi aiheuttaa mekaaninen kuorma, mutta myös esimerkiksi lämpökuorma voi niitä aiheuttaa.


title: Lujuusoppi

text: Muodonmuutokset voidaan jakaa "jäykän kappaleen liikkeisiin" ja "muodon vääristymiin". Yleensä kappaleen kokonaismuodonmuutos on yhdistelmä näsitä molemmista.


title: Lujuusoppi

text: Jäykän kappaleen liikkeessä kappale liikkuu "(translaatio)" tai pyörii "(rotaatio)" muuttamatta muotoaan. Jäykän kappaleen liikkeessä kaikki kappaleen pisteet pysyvät samalla kohtaa toistensa suhteen samassa, liikkuvassa koordinaatistossa (siirtymävektorien derivaatta on kaikkialla kappaleessa nolla). Tämän johdosta jäykän kappaleen liike ei aiheuta siihen myöskään venymiä tai jännityksiä. Esimerkiksi ilmaan heitetty kivi on likimain jäykkä kappale ilmalentonsa aikana (sen paikka ja asento muuttuu, mutta muoto säilyy).


title: Lujuusoppi

text: Muodon vääristymisessä kappaleen pisteet liikkuvat toistensa suhteen siten, että sen muoto muuttuu. Vääristyminen voidaan jakaa kahteen osaan:


title: Lujuusoppi

text: Venymä mittaa tilavuusalkion muodon vääristymisen suuruutta alkuperäiseen tilanteeseen verrattuna. Näin ollen jäykän kappaleen liikkeet eivät vaikuta venymiin. Venymä on materiaalista riippumaton, dimensioton vektorisuure ([m/m]), joka saadaan pienten siirtymien tapauksessa ottamalla derivaatta muodonmuutostilasta eri suunnissa käytettävien koordinaattiakselien suhteen. Näin saatava, kolmiulotteisessa tapauksessa dimensioiltaan 3x3 muodonmuutosmatriisi ilmaisee yksikäsitteisesti tilavuusalkion vääristymän. Siitä voidaan johtaa esimerkiksi paikallinen rakenteen tilavuuden muutos, leikkautuminen, venymät ja leikkautumat halutuissa suunnissa ja esimerkiksi päävenymät. Päävenymät saadaan kiertämällä tarkastelukoordinaatistoa siten, että kyseisessä suunnassa leikkautumat häviävät.


title: Lujuusoppi

text: Tämä "konstitutiivinen" yhteys liittää toisiinsa venymä- ja jännitysvektorit. Jos yhteys on lineaari (materiaalin elastisuus), on kyseessä (yleistetty) Hooken laki. Tällöin saadaan jännitysvektori suoraan kertomalla venymävektori kimmomatriisilla ja edelleen esimerkikiksi ulkoiset kuormat selvittämällä kuormien tasapainon toteuttavat tukireaktiot kappaleen reunoilla. Ottamalla kimmomatriisista käänteismatriisi, nk. joustomatriisi ja kertomalla tällä jännitysvektori, voidaan puolestaan selvittää paikalliset venymät. Ottamalla venymistä integraali rakenteen yli voidaan puolestaan selvittää koko rakenteen muodonmuutostila. Ratkaisuun tarvitaan myös yhteensopivuus l. kompabiliteettiehtoa, joilla huomioidaan se, että venymät eivät voi olla täysin mielivaltaisia, vaan eri venymäkomponenttien on oltava keskenään yhteensopivia.


title: Lujuusoppi

text: Yleisessä tapauksessa venymän ja jännityksen välinen yhteys ei kuitenkaan ole lineaari tai edes yksikäsitteinen. Esimerkiksi plastinen materiaali myötää tietyn materiaalista riippuvan jännitystason jälkeen, ja kuorman poistuessa rakenteeseen jää pysyviä venymiä (ja näitä vastaavia jäännösjännityksiä). Pysyvillä venymillä tarkoitetaan useimmiten tässä yhteydessä rakenteeseen jääviä muodonmuutoksia, jotka eivät poistu kuorman poistuessa. Esimerkiksi kestomuovit ovat usein hyvin plastisia.


title: Lujuusoppi

text: Materiaali voi myös murtua. Haurailla aineilla tämä tapahtuu lähes samalla venymällä kuin myötäminen.


title: Lujuusoppi

text: Virumisella ymmärretään venymien kasvamista ajan mukana vakiokuormallakin.


title: Lujuusoppi

text: Materiaalien käyttäytymiselle kuormitettuna on lukuisia muitakin mahdollisuuksia. Materiaalien mekaanista käyttäytymistä tutkii kokonaan oma tieteenalansa, materiaalioppi.


title: Lujuusoppi

text: Lujuushypoteesi on teoria joka ennustaa, kestääkö materiaali jonkin jännitystilan vaurioitumatta.


title: Lujuusoppi

text: Rakenteen paikallinen jännitys- ja venymätila ovat siis vektorisuureita. Materiaalin lujuuteen liittyvät lujuusarvot, kuten esimerkiksi materiaalin myötämisen aiheuttava jännitys (myötöraja) tai murtumisen aiheuttava murtoraja ilmaistaan kuitenkin usein vain yhdellä, esimerkiksi vetosauvalla tehtyjen vetokokeiden perusteella saadulla materiaaliarvolla. Lujuushypoteeseillä todellisesta jännitys- (tai venymä)vektorista muodostetaan skalaari vertailujännitys, jota verrataan vetokokeen tulokseen. Jos vertailujännitys ylittää kyseisen materiaaliarvon, pettämisen oletetaan tapahtuvan.


title: Lujuusoppi

text: Yleisimpiä jännityshypoteesejä ovat maksimipääjännitys-, maksimipäävenymä-, maksimileikkausjännitys (Tresca), vakiomuodonmuutosenergia- ja vakiomuodonvääristymisenergia (von Mises)-hypoteesit. Nykyään useimmiten käytetään von Misesin tai Trescan kriteeriä sitkeille aineille, kuten teräs. Hauraille aineille (valurauta, betoni) käytetään myös pääjännitys- ja päävenymähypoteesejä.


title: Lujuusoppi

text: Komposiittimateriaaleilla, joiden lujuus vaihtelee kuormitussuunnasta riippuen, on omia lujuushypoteesejään.


title: Lujuusoppi

text: Rakenteessa oleva materiaali voi joutua niin kovan jännityksen alaiseksi että siinä tapahtuu vaurioituminen. Tällöin on kyseessä materiaalin lujuuden ylittyminen. Myös materiaalin kyky kestää väsyttävää kuormitusta tai virumista voi ylittyä. Kuitenkin tarkasteltaessa rakennetta kokonaisuutena se voi vaurioitua myös stabiliteetin menettämisen johdosta. Stabiliteetin menettämisen tapoja ovat esimerkiksi nurjahdus, lommahdus ja kiepahdus. Käytännössä aina seurauksena on lisäksi myös pysyviä vaurioita rakenteeseen, jotka johtuvat materiaalin lujuuden ylittymisestä.


title: Lujuusoppi

text: Keskeisiä lujuusopin käsitteitä ovat:


title: Caen

text: Caen () on 115 000 asukkaan kaupunki Luoteis-Ranskassa Calvadosin departementissa, Ala-Normandian hallintoalueella. Kaikkiaan Caenin kaupunkialueella on 420 000 asukasta. Kaupunki tunnetaan Vilhelm Valloittajan aikaisista rakennuksista ja hänen hautapaikastaan, sekä toisessa maailmansodassa vuonna 1944 kokemistaan iskuista.


title: Caen

text: Caen sijaitsee kymmenkunta kilometriä Englannin kanaalin rannikolta Ornejoen varrella. Meriyhteys on järjestetty kanavan avulla.


title: Caen

text: Kaupunki kärsi suuria tuhoja toisessa maailmansodassa ja on rakennuskannaltaan uudenaikainen. Kaupungissa kuitenkin säästyi myös vanhoja rakennuksia. Niistä tärkeimpiä nähtävyyksiä ovat kaupungin linna, "Château de Caen", jonka on rakennuttanut Vilhelm Valloittaja sekä kaksi 1060-luvulla rakennettua luostaria. Luostarit ovat "Abbaye aux Hommes" (miesten luostari), joka tunnetaan myös nimellä "St-Étienne" sekä "Abbaye aux Dames" (naisten luostari), joka tunnetaan myös nimellä "La Trinité".


title: Caen

text: Caen on vanha yliopistokaupunki jonka yliopisto on perustettu vuonna 1432.


title: Caen

text: Liittoutuneet pitivät Caenia tärkeänä kohteena ja Normandian maihinnousun ”Sword Beach” -maihinnousuranta sijoitettiin sen vuoksi kaupungin lähelle. Britit pommittivat Caenia raskaasti maihinnousun alussa ilmeisesti olettaen kaupungin olevan evakuoitu. Näin ei kuitenkaan ollut, ja 2 000 kaupungin asukasta kuoli parina ensimmäisenä päivänä. Caenia ei kuitenkaan saatu vallattua viikkojen raskaista taisteluista huolimatta, minkä seurauksena liittoutuneet päättivät mattopommittaa kaupungin. Brittiläinen sotahistorioitsija Antony Beevor on arvostellut Caenin pommituksia ”melkein sotarikokseksi”.


title: Caen

text: Jalkapallojoukkue SM Caen pelaa Ranskan pääsarjassa, kuten myös jääkiekkojoukkue Drakkars de Caen.


title: Soulset

text: Soulset oli suomalaisten jazzmuusikoiden Martti "Edward" Vesalan ja Seppo "Paroni" Paakkunaisen vuonna 1968 perustama soul-musiikkia soittanut yhtye. Laulajaksi he löysivät Tukholmasta sudanilaissyntyisen Al Sharpin. Yhtye voitti Sofiassa nuorisofestivaalin pop-yhtyeiden sarjan kesällä 1968. Soulset toimi ajoittain myös Ringan ja Kaksosten, M. A. Nummisen, Pekka Strengin ja Sirkka Keiskin taustayhtyeenä.